
Jesus Christus, op die agtergrond. 


Luk. 2:8: En daar was herders in 

NEDERDALING 


Die Kersfeesprediking bring die boodskap van 
die nederdaling van die Seun van God in die stal 
van Betlehem; dat Hy Homself ontledig het, sy glorie 
en majesteit afgelê het om die gestalte van 'n diens- 
kneg aan te neem. Hy het die mens in alles gelyk 
geword behalwe die sonde en Hy het Homself 
verneder deur gehoorsaam te word tot die dood 
toe, ja, die dood van die kruis (Filip. 2:7,8). 


Met sy geboorte het in vervulling gegaan die 
bede van Jesaja, die profeet: ,Ag, as U maar die 
hemele wou skeur, wou neerdaal” (64:1). En Hy 
het neergedaal om in ons aardse ellende in te gryp, 
om verlossing te bewerkstellig. Van hierdie verlos- 


sing spreek die boodskap van die engel uit die 
hemeli: 


“Kyk, ek bring julle 'n goeie tyding 
van groot blydskap 
wat vir die hele volk sal wees, 
dat vir julle vandag 
in die stad van Dawid 
gebore is die Saligmaker 
wat Christus, die Here, is”. 


Hierdie nederdaling van Christus, die Here, is 
die wesenlike, fundamentele eienskap van die evan- 
gelie. Dit maak die Christelike geloof tot 'n beson- 
dere godsdiens. Dit onderskei hom van alle nie- 
Christelike godsdienste. Dit maak hom tot 'n open- 
baringsgodsdiens, nie 'n godsdiens van benede na 
bo, van die mens uit nie, maar van bo na benede, 
van God uit. 


Dit was nie Abraham wat die God van hemel 
en aarde uitgekies het as sy God nie en aan God 
gesê het: Here, ek wil 'n verbond met U oprig dat U 
my God sal wees. Nee, die teendeel is waar. God 
rig Hom tot Abraham met die woord: 


Ek sal my verbond oprig tussen My en jou en 
jou nageslag na jou .. . om vir jou tot 'n God 
te wees” (Gen. 17:7). 


@ Blaai om. 


NEDERDALING 


Dit gaan van God uit. God kies, nie Abraham nie. 
Dit gaan van bo na benede. 


Met die nie-Christelike godsdienste is dit an- 
ders. Die Babiloniërs kies son, maan en sterre as 
hulle god. Die Filistyne kies Dagon. Die Kanaënitiese 
volke kies Baal. Maar Israel kies God nie. Inteendeel, 
God kies Israel. 


Die verlossing vir die nie-Christelike gods- 
dienste van vroeër is van benede. Dit moet van die 
mens kom. Hy moet deur selfinspanning die deugde- 
leer beklim en so eindelik bo uitkom en dus hom- 
self verlos. 


Dit geld nie alleen vir die heidense godsdienste 
van vervloë jare nie. Dit geld vir alle mensgemaakte 
godsdienste, ook van die moderne tyd. Hulle is 
immers die werk van groot denkers, wysgere, mis- 
tici. Of dit die antroposofie van Rudolf Steiner is of 
die Christian Science van Mary Baker Eddy of die 
Teosofie van Anne Blavatsky of van watter ander 
nie-Christelike godsdiens, maak nie saak nie. Hulle 
is almal mensgemaak, uitgedink deur een of ander 
godsdiensstigter, soms saamgeflans uit bestanddele 
van veiskillende godsdienste. Hulle gaan almal van 
die mens uit en soos met die toringbou van Babel 
wil hulle almal 'n spits vorm wat tot aan die hemel 
reik. 


Maar omdat die evangelie nie uit die mens is 
nie, maar vertikaal van bo is, daarom is en bly dit 'n 


ergernis vir die trotse hart van die mens. Om uit 
genade deur die geloof gered te word is nie ver- 
erend vir die mens nie. As Jesus aan die Fariseërs 
sê: ,,Julle is van benede, Ek is van bo”, dan probeer 
hulle om Hom om die lewe te bring (Joh. 8:23 en 
37). Hierdie Koning van bo is vir koning Herodes en 
sy meestaanders van alle eeue nie welkom nie. 
Daarom word die geroep: Weg met Hom, ons wil 
nie dat Hy Koning oor ons sal wees nie, tot vandag 
toe nog verneem. In ons twintigste eeu neem hierdie 
beroep steeds toe en na mate die mensheid voort- 
spoed na die wêreldeinde toe sal hierdie geroep in 
omvang en intensiteit en vyandigheid toeneem. Die 
mens wil nie die toegesteekte hand van uit die 
hemel, van bo aanneem nie. Nederdaling van die 
Seun van God om die mens gelyk te word, daarop 
bulder die ,,mondige” mens van ons tyd. Nee, nie 
van bo nie. Ons sal van benede, ons sal van ons- 
self uit, bo uitkom. Ons sal alles in eie hande hou, 
ook ons eie verlossing. 


Teenoor dit alles stel God die nederdaling van 
die Verlosser as hulpelose Kind in die krib van 
Betlehem, en vir die sondige mens stel Hy kruis- 
opname en selfverloëning. 


Nederdaling — selfverloëning dit is die predi- 
ting van die Kersevangelie. 


Joh. Dreyer. 


EE ER EE N IE EG 
'n (besede ersfees 


val genade en) blydskap faarh al as lesers faegetaens 


,Hy, wat in die gestalte van God was. 

het homself ontledig 

deur die gestalte van 'n Re aan te neem 
en aan die mense gelyk te word; 

het Hy Homself verneder 


SE ER EE ES SEA SEE dd 


deur gehoorsaam te word tot die dood toe, 
ja, die dood van die kruis. 


Daarom het God Hom ook uitermate verhoog 
en hom `n naam gegee wat bo elke naam is, 
sodat in die Naam van Jesus 

sou buig elke knie 

van die wat in die hemel 

en die wat op die aarde 

en die wat onder die aarde is, 

en elke tong sou bely 


HEER 

dat Jesus Christus die Here is 
tot heerlikheid van God die Vader”. 


EER DER WE ES DEEG IE N ES NE GE 


— Filip. 2:6-11. 


AE EE EE EES EE EE 


KERSFEESOORDENKING 


Dit is vir my, en ek glo vir alle 
gelowiges, `n groot voorreg om weer 
Kersfees te kan vier. Dit is 'n voorreg 
om weer saam met jou huisgesin, jou 
familie en jou medegelowiges in dank- 
baarheid te staan voor die God van 
alle eeue. En soos dit gebruiklik ge- 
word het, sê ek vir al die lesers van 
Die Hervormer: ,Ek wens u 'n baie 
Geseënde Kersfees toe”. 





DS. J. F. MOUTON 





Ons het nog elke Kersfees, in die 
jare wat verby gegaan het, vir mekaar 
goeiewense toegewens. En by dié goeie 
wense slaan niemand mekaar oor nie. 
selfs die gelowiges en die ongelowiges 
steek die hand van goeiewense na 
mekaar uit. Ja, selfs hulle wat God 
al die jare vergeet en verag het en 
die wat nog nooit in Jesus Christus 
geglo het nie kom met hulle goeie 
Kersfeeswense. Ek het eintlik nog 
nooit iemand teëgekom wat dit vergeet 
of nalaat nie. 


Nou wat beteken dit alles? Wat be- 
teken `n Geseënde Kersfees? In die 
gelykenis word vertel van `n huisheer 
wat 'n wingerd geplant het. Die 
wingerd het hy omhein, `n parskuip 
daarin gegrawe en 'n wagtoring ge- 
bou. Nadat hy alles gedoen het tot 
sy eie tevredenheid het hy die win- 
gerd aan landbouers verhuur en op reis 
gegaan. Met oestyd stuur hy sy diens- 
knegte om die vrugte in ontvangs te 
neem. Soos in die gelykenis vertel 
word, het die diensknegte maar `n 
treurige ontvangs gehad. Hulle is mis- 
handel, doodgemaak en gestenig. Ge- 
duldig het die huisheer weer ander 
diensknegte gestuur. Met hulle het dit 
nie beter gegaan nie. 


Nou het daar nog net een oorgebly 
wat hy kon stuur. Een wat hy geglo 
het hulle sal ontsien. ,,Oplaas het hy 
sy seun na hulle gestuur en gesê: Hulle 
sal my seun ontsien”. 


Maar ook dit was tevergeefs. Hulle 
het nou `n gulde geleentheid gesien 
om die erfdeel in besit te neem. En 
om dit te kan doen het hulle die seun 
buite die wingerd uitgewerp en hom 
doodgemaak. 


Uit die gelykenis blyk baie duidelik 
dat 'God die huisheer is van wie ge- 
praat word. Maar God staan tog ver 
buite hierdie wingerd, so onbereikbaar 
ver. Miskien sê baie met bitterheid in 
hul hart: As God bestaan is Hy in elk 
geval ver weg van hierdie wêreld. 
Kyk net om jou en aanskou die be- 
noudheid, die gebrek, die trane, die 
haat, die vrees, in die harte van duisen- 
des. Waar was God toe ek Hom so 
nodig gehad het? Daar was geen ant- 
woord van Hom nie. Was God te ver 
om my trane te sien en my sugte te 
hoor? 


Dit is waar — God is ver weg! God 
is heilig en hoog. Maar daar is ook 
'n ander kant - - God het ons nie ver- 
geet nie. HY ..et sy profete gestuur 
om te kom sê: ,,So spreek die Here” 
En het hulle, die huurders van die 
wingerd, die profete ontvang as ge- 
stuur deur die huisheer God? Nee, hulle 
het die een geslaan en `n ander een 
doodgemaak en 'n ander een gestenig. 
,Want so het hulle die profete ver- 
volg wat voor julle gewees het”. 


Die heilige God het egter nog meer 
gedoen — ,Oplaas het Hy Sy Seun 
na hulle gestuur”. 


Hou hierdie term ,,Seun van God?” 
vir u probleme in? Sê dan maar: ,,Uit- 
eindelik het God sy ,,Hart” gestuur”. 
'n Kindjie in die krip in doeke toe- 
gedraai dit is Gods Hart. 


In die Kind het God tot by ons ge- 
kom; het God tussen ons kom woon. 
Niemand kan God verwyt dat Hy ver 
weg is nie. Hy het dan die Kruis op 
aarde tussen ons laat inplant. Iemand 
het eenmaal gesê: ,As daar bo hierdie 
gebarste bloeiende wêreld 'n God was, 
'n God met `n hart, dan sou die hart 
onder die medelye lankal gebreek het”. 
Maar weet hy nie dat Gods hart al 
lankal op Golgota onder ons skuld en 
nood gebreek het nie? 


Eers het God sy knegte met bood- 
skappe gestuur. Daarna stuur God Sy 
hart. Dit gaan alle menslike verstand 
en redenasies te bowe. Dit vra egter nie 


na logiese menslike redenasies nie, dit 
vra net: ,Het jy My lief? God het sy 
laaste, sy kosbaarste geskenk. Meer 
kon God nie skenk nie, en dieper kon 
God nie die wêreld binnedring nie. 
God se Hart 1ê in doeke toegedraai in 


Skriflesing : 
Teksvers : 


Matth. 21:23-46. 
Matth 21:3/a: ,Oplaas het hy 
sy seun na hulle gestuur”. 


'n krip; God se Hart hang op aarde 
aan 'n Kruis. 


Jesus was God se laaste, God se 
Hart. Hoe sal ons ooit ontkom as 
ons nie erns maak met so `n Saligheid, 
met so `n heil nie! 


Die wêreld soek en verlang na die 
heil van God. Tog werp hulle die heil 
uit en kruisig Hom buitekant die poort. 
God se laaste, God se Hart, buitekant 
die poort. ,Daarom sê Ek vir julle: 
Die Koninkryk van God sal van julle 
weggeneem en aan `n volk gegee 
word wat die vrugte daarvvan sal 
dra”. 


God het sy laaste aan ons gegee. 
,Oplaas het hy sy seun na hulle ge- 
stuur”. Wat sal ons hierdie Kersfees 
aan God gee omdat God alles aan ons 
gegee het? Ons moet ook alles gee. 
En wat het ons wat ons alles, ons 
laaste is? Ons hart! God verlang ons 
hart, en dan nie 'n verharde hart nie, 
maar 'n gebroke hart, 'n nuwe hart. 
So het Geseënde Kersfees dan ook 
net een betekenis: Met 'n gebroke en 
nuwe hart voor God. 'n Hart wat ge- 
kruisig is en die wêreld versaak het. 
'n Hart wat by die grootheid van 
Gods genade in die Kersnag beswyk 
het. 'n Hart wat maar net kan uit- 
roep: ,Here het u my so liefgehad!” 


Ons is so suinig vir ons hart. Ons 
is so bang dit sal breek. Maar Kers- 
fees met 'n gebroke hart by God, dit 
is `n Geseënde Kersfees. 


Daarom wens ek ten slotte al die 
lesers toe: 'n Baie Geseënde Kersfees! 
—Amen. 





BETREKKING VAKANT 


Aansoeke met getuigskrifte vir die 
pos van matrone aan die S.A.V.F. 
Tehuis vir Bejaardes, Middelburg, Tvl. 
(50 inwoners) word ingewag (getrou- 
de paar of enkel persoon). Salaris 
volgens kwalifikasies en ervaring. 
Persoonlike onderhoud kan gereël 
word. 


Vir besonderhede bel Middelburg 11. 
Skryf aan . .. 


DIE SEKRETARESSE, 
S.A.V.F. Tehuis vir Bejaardes, 
Posbus 112, 

Middelburg, Tvl. 

Ons vertoef 'n rukkie... 


voor ons huiswaarts keer. Rustig wissel ons 'n praatjie met vriende en kennisse. 


So sal u ook by Volkskas kan vertoef. Volkskas se mense is mos bekende mense 
in ons land. Volkskas is 'n bekende bank. Met meer as 400 kantore in die Republiek 
en Suidwes, bring die bank sy kwaliteitsdienslewering tot op u drumpel—hetsy 
grootstad of kleindorpie. Volkskas het meer as 200 agente en korrespondente in 
die buiteland, lewer 'n wêreldwye sowel as 'n landwye bankdiens. Die bank is ingerig 
om elke Ee geldtransaksie te hanteer vir kerk en staat, boer en oeiasie 


belegger en salarisman 

—van Stampriet in Suid- i KSKAS 
wes tot op enige plek BEPERK ER 
op die aardbol. (Geregistreerde Handelsbank) Hoofkantoor: EER 














VOLKSKAS STAAN VIR FLINK, VOLLEDIGE BANKDIENSTE 


VZ00747 

DIE SONDELOSE MOEDER MARIA 


DIE ROOMS-KATOLIEKE KERK PRAAT AFRIKAANS 


Hulle sal u vertel dat, volgens die 
Katolieke Kerk, Maria van die oom- 
blik van haar ontvangenis af vry van 
sonde was . . . ”, aldus `n inleidende 
opmerking in die Afrikaanse Roomse 
verweer ,,Maria in die Bybel”. Ons 
vra: Watter ,hulle”? Vanselfsprekend, 
die Protestantse mense. Dis ook kor- 
rek! Die Protestantse mense sal so sê. 
Selfs die skrywer van genoemde pam- 
flet sê dan ook so! Wanneer Dawid 
uitroep in Psalm 51 vers 7: Kyk, in 
ongeregtigheid is ek gebore en in son- 
de het my moeder my ontvang”, dan 
het hierdie woorde nie betrekking op 
Maria nie . . Dat Maria volkome 
sondeloos, vlekkeloos rein van die 
oomblik van haar ontvangenis af kon 
bestaan, is deel van die geloof van 
ELKE Rooms-Katoliek. Dit MOET deel 
wees van sy/haar geloof omdat dit 
nie slegs 'n vrome mening van 'n paar 
teoloë is nie, selfs nie slegs in pous- 
like ensiklieke opgeneem is nie: nee, 
dit is dogma, pouslike dogma. 


Hierdie dogma van die onbevlekte 
(sondelose) ontvangenis van Maria, is 
ouer as 'n eeu. Dit is deur Pous Pius 
IX afgekondig op 8 Desember 1854. 
Ons is wel bewus daarvan dat die leer- 
stuk ook in verband gebring word 
met die verdienste van Jesus Christus. 
Pragtig! Maar . . . ons stuit telkens 
weer teen die kwessie van die Skrif- 
bewys, die heel gewone vraag: Waar 
is die Bybelse gronde vir so `n geloof? 
Nou het ons al gesien dat die Rooms- 
Katoliek nie Bybelse gronde HOEF te 
hê nie omdat daar Ander gronde as 
Bybelse gronde kan wees en hierdie 
moontlike ander gronde in elk geval 
eventueel NET SO GOED, van dieself- 
de gesag as die Bybelse gronde kan 
wees. Die Roomse logika bring tel- 
kens sulke sake netjies in orde, want 
sien u: dis logies, gewoonweg logies 
dat die moeder van die Verlosser son- 
deloos MOET wees. Buitendien, hier- 
die MOET WEES vloei voort uit `n 
lang, eeue lang tradisie. En as mens 
SO 'n paar eeue tradisie agter jou het 
is jou geloofsake in orde! In die Room- 
se geloofsleer is dit nie altyd die roem- 
taal van Heilige Skrif PLUS Tradisie 
nie, maar ook HEILIGE SKRIF OF 
Tradisie; die een OF die ander, die 
Bybel of die na-Bybelse oorlewering. 
Voordat ons hierdie pouslike dogma 


siteer, kan ons nagaan hoe hierdie 


Roomse geloof oor die sondelose ont- 
vangenis van Maria deur die eeue 
heen stadig maar seker oopgekelk het 
tot die welriekende blom wat sedert 
1854 ,,geplant” is en sedertdien nog 
nooit sy blommeglans verloor het nie, 
maar eerder in prag en skoonheid 
toeneem. 





DR. P. J. THEO. KOEKEMOER 


Potchefstroom-Noord 





So vroeg as gedurende die eerste 
drie eeue is die aandag op Maria ge- 
vestig deur Marialegendes en Apok- 
riewe-vertellinge. Reeds Origenes het 
daarop gewys dat die bedoeling van 
die apokriewe prot-Evangelie van Ja- 
kobus duidelik is, naamlik om die 
maagdelike waarde van Maria deur- 
gaans te handhaaf. Origenes skryf: 
Die prot-Evangelie van Jakobus het 
dus een groot doel: die verering van 
Maria”. Latere geskiedskrywers merk 
tereg op: ,Dit gaan meer om die be- 
klemtoning van die maagdelikheid van 
Maria as om die suiwerheid en heilig- 
heid van haar Eersgebore Seun. Die 
Persoon van Jesus tree op die agter- 
grond. Jesus is slegs een van die by- 
figure. Alles draai om Maria”. Pous 
Sircuis (384 na C. tot 398 na C.) het 
geleer: ,,Seer seker kan ons nie ont- 
ken dat (die stories) omtrent (ander) 
seuns van Maria, tereg afgekeur is en 
tereg u heiligheid aanstoot gegee het, 
dat uit dieselfde maagdelike skoot, 
waaruit Christus volgens die vlees ge- 
bore is, 'n ander geboorte sou plaas- 
gevind het. Die Here Jesus sou im- 
mers ook nie gekies het om deur be- 
middeling van 'n maagd gebore te 
word nie, indien Hy (sou) geoordeel 
het dat sy so onbeheersd sou wees, 
om daardie moederskoot wat aan die 
Here se liggaam geboorte geskenk 
het, daardie paleis van die ewige Ko- 
ning, te besoedel met die saad van die 
omgang van 'n man. Wie dit immers 
beweer, beweer niks anders as die 
valsheid van die Jode nie, wat sê dat 
Hy nie uit `n maagd gebore kon word 
nie. Want indien hulle hierdie uit- 
spraak op gesag van die priesters aan- 
vaar dat dit lyk of Maria aan baie 


kinders die lewe geskenk het, dan 


streef hulle met al te groot ywer daar- 
na om die waarheid van die geloof 
te skend”, aldus pous Siricius. Hier 
word die maagdelike reinheid van 
Maria gehandhaaf ook na die geboor- 
te van haar Eersgeborene, Jesus, vol- 
gens die Roomse leer is Maria maagd 
voor die geboorte van Jesus, tY- 
dens die geboorte en na die geboorte. 
So is en bly sy die sondelose Maria. 
Dit is egter eers sedert die sesde eeu 
na C. dat Maria werklik duidelik as 
heilige op die voorgrond tree. Pous 
Johannes II sê: (533 na. C. tot 535 
na C.): ,Ons leer dat Maria tereg deur 
die Katolieke bely word as roemvol, 
waarlik heilig, altyd maagdelik en 
werklik en waarlik moeder van God 
die Woord .. . ” Enkele jare na die 
dood van Anselmus, wat die sonde- 
lose (onbevlekte) ontvangenis van 
Maria ontken het (1140 na C.J) vind 
ons in Lyon 'n fees ter ere van die 
sondelose ontvangenis. Die vrome 
Bernhard het hierdie feeste nie goed- 
gekeur nie. Nieteenstaande sy hoë 
agting vir die persoon van Maria, hou 
Bernhard die onbevlekte ontvangenis 
as 'n prerogatief, 'n voorkeur vir Jesus 
Christus alleen. Die idee van 'n on- 
bevlekte ontvangenis (want dit was 
werklik niks ander as 'n idee nie) het 
dus ook nie sonder teenstand van die 
teoloë gekom nie. 'n Groot teoloog 
soos Bonaventura het dit ook ver- 
werp. Die een na die ander pous het 
gekom en steeds sterker die idee van 
'n heilige onbevlekte ontvangenis van 
Maria geleer. Ons verwys hier spesi- 
fiek na uitsprake van pouse Martinus 
I, Adeodatus, Eugenius IV, Paulus IV, 
Sixtus IV, Alexander VII e.a. Alles 
het opgeloop na 'n hoogtepunt, 'n 
klimaks. Die ganse Roomse wêreld het 
gewag op die dag dat die sondelose 
onbevlekte ontvangenis van Maria af- 
gekondig moes word as dogma, as 'n 
MOET-GLO-Ieerstuk. En toe het dit 
uiteindelik aangebreek op 8 Desember 
1854! Pous Puis IX verklaar ex 
cathedra, vanaf sy preekstoel: ,,Tot eer 
van die Heilige en Ondeelbare Drie- 
eenheid, tot verheerliking en sieraad 


van die Maagd, moeder van God, tot 
verheffing van die Katolieke geloof en 
tot uitbreiding van die Christelike 
godsdiens, op gesag van ons Here 
Jesus Christus, van die salige apostels 
Petrus en Paulus, en op ons eie gesag, 


Vervolg op bls. 6. 

DIÉ SONDELOSE MOEDER MARIA 


@ Vervolg van vorige bladsy. 


verklaar ons, spreek ons uit en bepaal 
ons soos volg: Die leer wat inhou dat 
die allersaligste maagd Maria op die 
eerste oomblik van haar ontvangenis 
deur `n alleenstaande genade en voor- 
reg van die Almagtige God, met die 
oog op die verdienste van Jesus Chris- 
tus, die Redder van die mensheid, on- 
geskonde gehou is van enige val in 
erfsonde, is deur God geopenbaar en 
moet daarom deur alle gelowiges vas 
en standvastig geglo word .. .” (On- 
derstrepings deur ons). 


In die Protestantse kerke word daar 
Sondag na Sondag bely: Ek glo .. . in 
Jesus Christus sy Eniggebore Seun, 
onse Here, wat ontvang is van die 
He lige Gees, gebore uit die maagd 
Maria...” Wanneer 'n mens die Pro- 
testantse Geloofsleer nagaan, vind 
mens dat die deel ,,gebore uit die 
maagd Maria” nooit die sentrale punt, 
die kerngedagte in enige Protestantse 
Belydenisskrif vorm nie. Dit is altyd 
as wesenlike element ingeweef in die 
groot geheel, totaliteit, van die Chris- 
tusbelydenis. Slegs in soverre as wat 
die maagdelikheid en reinheid en on- 
bevlektheid heenwys op die reinheid 
en onbevlektheid van Christus, het dit 
betekenis. Die onbevlektheid van die 
vlees van Christus is nie heilig van- 
weë die maagdskap van Maria nie, 
maar vanweë die ingryping van God 
die Heilige Gees. Calvyn ontken die 
sondeloosheid van Maria op grond 
daarvan dat die Heilige Skrif haar nie 
daarstel as sondelose vrou nie, maar 
as skepsel en skepsel alleen. Hy voeg 
daaraan toe dat ons nie weet of sy 
na die geboorte van Jesus huweliks- 
omgang met Josef gehad het nie. 
Wanneer Calvyn wel waardering uit- 
spreek vir die maagdelikheid, grond 
hy dit nie op die Maria-leer nie, maar 
op die Bybel. 


Op Kersfees, 25 Desember 1530, sê 
Luther in 'n preek te Wittenberg, dat 
die hoofvereiste nie moet wees om 
soveel moontlik ophef te maak van 
die maagdelikheid van Maria nie. 
Mense het dit te veel gedoen. Luther 
verklaar in hierdie Kerspreek dat hy 
veeleer daaroor wil handel dat Jesus 
Christus gebore is! 


Wanneer die Rooms-Katolieke Kerk 
graag aanvoer dat dit die Heilige Gees 
is wat die kerk daartoe gelei het om 
hierdie heerlike waarhede oor die 
maagd Maria te verkondig en vas te 
MOET glo, dan kom hierdie beroep op 


die Heilige Gees tog wel in `n merk- 
waardige lig te staan, veral wanneer 
die Gees die Kerk lei om die Bybelse 
waarheid van die algemeenheid van 
die sonde verby te seil en OOK Maria 
uit te sonder as sondeloos naas Chris- 
tus! Sou die Heilige Gees die kerk so 
lei? Wie spreek aangaande die Heilige 
Gees, moet sinvol en verantwoordelik 


(Word vervolg.) 





TENDERS GEVRA 


Tenders word ingewag vir die ou twee 
manuaal A STANDAART pyporrel (op- 
gerig *- 1920) kompleet met speeltafel 
en windvoorsiening van die N.G. Ge- 
meente Bothaville. 


Tenders sluit 10 Desember 1968. 


Verdere mavrae: 
SAAKBELASTIGDE, 
Posbus 267, 
Bothaville. 

POLYVIT TABLETTE 





'n Weergalose middel vir mense 
wat aan 'n algemene vitamien- en 
mineraalgebrek ly. Prys R2.50 vir 
een maand se voorraad. Regstreeks 
posvry van Jean Baptiste Produkte, 
Posbus 625, Krugersdorp. 





Skryf aan ons vir 'n gratis pryslys. 


OD 
leeisefs 


Poetoe?, gee REDS O 
RE EE 


Po ePoef etos? 
GAAN () OMOAOAOESS * 

VAKANSIEWOONSTELLE 
WARMBAD 





Nuutgeboude, keurig ingerigte 
vakansieverblyf vlakby die 
Mineralebad. Dubbelwoonstelle: 
4 tot 7 persone. Enkelwoon- 
stelle : 2 tot 4 persone. Beson- 
der lae buiteseisoen-tarief (van- 
TOERUSTING : beste gehalte 
af R2.50 per woonstel per dag). 
meubels; eie badkamers met 
warmwater; ingeboude kaste en 
kombuiseenhede; elektriese sto- 
we, -ketels en yskaste; bedde- 
goed volledig; kookgereedskap 
en eetgerei. Brosjure beskik- 
baar. 


SPA-VISTA VAKANSIE- 
WOONSTELLE 


Voortrekkerweg 55, Warmbad 
Tvl. — Tel. 299 

HART- 


KWAAL 









sty 
` 






Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 


Soms word die hart wel 'n bie- 
tjie moeg, sy klopping swak of 
onreëlmatig. Dit is egter nie altyd 
aan 'n ernstige hartkwaal ('n saak 
vir die spesialis!) te wyte nie. 
Dikwels dui dit eenvoudig op ver- 
swakte hartspiere en gevolglike 
ondervoeding van u liggaam . .. 
en dit kan u baie afmat en uiput. 


In sulke gevalle gee Dr. Allens- 
Watereugpille doeltreffende ver- 
ligting. Dr. Allens-Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 


85c by apteke oral 














SKRIFVERKLARING 





En God het gesê: Laat ons mense 
maak na ons beeld, na ons gelykenis, 
en laat hulle heers oor die visse van 
die see en die voëls van die hemel en 
die vee en oor die hele aarde en oor 
al die diere wat op die aarde kruip. 


Ons het reeds sewe skeppingsbevele 
aangetref, elk keer ingelui deur die 
woorde: ,En God het gesê: ... (vers 3, 
6,9, 11, 14,20,24). Elkeen van hierdie be- 
vele is gevolg deur 'n skeppingsdaad 
waardeur die geskape wêreld georden 
en die skepping voortgesit is. Die ag- 
ste bevel dra 'n geheel eiesoortige 
karakter. Dit is nie `n bevel in die 
gewone sin van die woord nie maar 
'n selfbevel, 'n goddelike besluit. Dit 
vestig meteens die aandag op die uit- 
sonderlike skeppingsdaad wat op die 
besluit volg. By die plantegroei was 
die bevel: Laat die aarde voortbring 
...; by die water- en lug: fauna: Laat 
die waters wemel . . ., laat die voëls 
oor die aarde vlieg ...; by die land- 
diere: Laat die aarde lewende wesens 
voortbring . . . In die geval van die 
mens is dit heeltemal anders: Laat 
Ons mense maak . .. 





DR. J. P. OBERHOLZER 





As skepsel van God is die mens dus 
in nouer verband tot die Skepper as 
die res. van die geskape wêreld. Hier- 
die noue verband word nog meer be- 
klemtoon deur die woorde ,,na ons 
beeld, na ons gelykenis”. Oor die uit- 
leg van hierdie woorde word daar 
baie verskil. Sommige dink aan `n 
uiterlik ooreenkoms tussen God en 
mens, ander aan `n sekere ooreenkoms 
in vermoë. Ons kan dit in die breë 
trekke so stel dat deur die skepping 
van die mens na die beeld van God 
daar `n direkte verhouding tussen God 
en mens bestaan. Hierdie verhouding 
kom onder andere daarin tot uiting 
dat daar kommunikasie tussen God 
en mens bestaan. Die kerkvadere het 
dit so geformuleer dat die ware kennis 
van God, geregtigheid en heiligheid in- 
hou (val. die Kort Begrip vraag 8). 
Daarmee het hulle die gedagte uitge- 
druk dat die mens in sy oorspronklike 
staat, soos God hom geskape het, 
anders was as na die sondeval. Hy 
kon God werklik ken, dit wil sê met. 


Die Skepping 


Hom in gemeenskap verkeer deur die 
woord. Hy kon die openbaring van 
God ontvang en hom tot God wend 
in antwoord op Sy openbaring. In 
hierdie ongeskonde verhouding tot God 
het die mens dan in staat van gereg- 
tigheid en heiligheid verkeer. 


Een van die gevolge daarvan dat 
die mens in direkte verhouding tot 
God verkeer, is dat hy 'n heersers- 
posisie in die geskape wêreld beklee. 
Psalm 8 druk dié gedagte pragtig uit 
in aansluiting by ons vers: 


As ek u hemel aanskou, die werk 
van u vingers, 
die maan en die sterre wat U toe- 


berei het — 

wat is die mens dat U aan hom 
dink, 

en die mensekind dat U hom 
besoek? 


U het hom `n weinig minder gemaak 
as `n goddelike wese 

en hom met eer en heerlikheid 
gekroon. 

U laat hom heers oor die werk 
van u hande; 


U het alles onder sy voete gestel... 
Hierdie posisie van die mens in die 
geskape wêreld sonder hom uit as `n 
wese wat nie op dieselfde vlak as 
die dier staan nie; hy staan nader aan 
God as die ander skepsels. Tegelyk 
word die gedagte dat die mens skepsel 
is, beklemtoon. Hy kom in aansyn deur 
'n skeppingsdaad van die enige Skep- 
per en ontvang sy heersersposisie in 
die skepping uit Sy hand. Nog die 
verdierliking nég die vergoddeliking 
van die mens vind in Gen. 1 enige 
gronde. Hy hoort tot die geskape 
wêreld en het sy tuiste op die aarde, 
maar hy staan in verhouding tot God. 
Hy oefen heerskappy uit oor die skep- 
ping, maar hierdie heerskappy is hom 
deur 'God verleen. Hy regeer op Gods 
bevel. 


En god het die mens geskape na sy 
beeld; 


na die beeld van God het Hy hom 
geskape; 


man en vrou het Hy hulle geskape. 


Die skepping van die mens na die 
beeld van God bring mee dat hy in 
verhouding tot God staan. Maar hier 
blyk dat dit nog meer meebring. God 
skape die mens as man en vrou. Hy 
skape die mens as 'n ,,hulle”, wat in 


1 Gen. i,l-2,4 (Vervouig) 


verhouding tot mekaar kan verkeer. 
Daarmee lê Hy die grondslag vir die 
huweliksverhouding. Ook hierin blyk 
die uitsonderingsposisie van die mens 
in die geskape wêreld. Die diere be- 
skik wel ook oor die voortplantings- 
vermoë, maar alleen by die mens hang 
die verhouding tussen man en vrou 
saam met sy verhouding tot God. En 
daarom is die verhouding tussen man 
en vrou tegelyk veel meer as 'n 
seksuele verhouding. Die verhouding 
tussen man en vrou het daarmee te 
doen dat die mens geskape is na die 
beeld van God. So het die Skepper 
dit bedoel. 


En God het huile geseën, en God het 
vir hulle gesê: Wees vrugbaar en 
vermeerder cen vul die aarde, onder- 
werp dit en heers oor die visse van 
die see en die voëls van die hemel 
en oor al die diere wat op die 
aarde kruip. 


Dit is die tweede keer wat die seën 
van die Skepper oor Sy skepping ge- 
hoor word. In vers 22 is die seediere 
en die voëls geseën. Nou die mens. 
Seën van God beteken eerstens die 
verlening van vrugbaarheid. Soos die 
waters wemel van diere en visse, so 
moet die aarde gevul word deur die 
mens. Maar daar is 'n belangrike ver- 
skil tussen die seën in vers 22 en dié in 
vers 28: By die mens is die vrugbaar- 
heid `n middel om sy posisie as heer- 
ser in die skepping te bevestig. Nic 
bloot voortplanting ter wille van voort- 
planting nie, maar sodat die mens Sy 
opdrag van die Skepper kan uitvoer: 
Hy moet die aarde ontwerp en oor die 
ander lewende wesens heers. Weer is 
die implikasie na twee kante duidelik: 
teenoor die geskape wêreld moet die 
mens heers en nie oorheers word nie, 
maar teenoor die Skepper is hy skep- 
sel wat die heerskappy moet uitoefen 
in gehoorsaamheid. 





In rooi Sjina gaan dit nie beter nie. 
Die vervolging daar is buitengewoon 
swaar. Van die na skatting 750,000 
Protestante is 13,000 gedood en 
42,000 gevange geset. 


By die Rooms-Katolieke is verhou- 
dingsgewys die getalle nog hoër. 
— Kruisbanier. 

Oor die regte viering van Gelofte- 
fees word daar dikwels menings ge- 
wissel. Daar is diegene wat daarvoor 
pleit dat dit 'n rusdag soos Sondag 
sal wees en dat elke gemeente `ʼn 
erediens in die kerk sal hou om op 
daardie wyse die gelofte na te kom. 


Dit is seker waar dat op hierdie 
wyse baie meer mense. die feesviering 
sal bywoon maar daarteenoor kan op- 
gemerk word dat God die Sondag in- 
gestel het en dat die mens nie nog 'n 
Sondag kan instel gelykstaande met 
die instelling van God nie. Die dae 
kan dus nie dieselfde betekenis hê 
nie. As die gelofte lui: ,,Soos 'n Sab- 
bat” beteken dit nog nie dat dit ge- 
lykstaan in sy eise met die Sondag as 
die Dag van die Here nie. 





DS. P. M. SMITH 





Aan die ander kant wou ons voor- 
geslag op daardie wyse vir ons duide- 
lik maak watter waarde hulle aan 
die gelofte geheg het. Dit is seker nie 
die dag vir politieke beleidsverklarings 
of vir ligsinnige vermaak en ontspan- 
ning nie. Daarteen kom die reaksie om 
dit tot 'n gewone Sondag te verhef en 
dan daar net te laat plaassvind wat by 
`n gewone erediens toegelaat word. 


Ons moet egter nie vergeet dat die 
gelofte nog 'n opdrag dra nie naamlik: 
,Sê dit aan julle kinders.” Ons het dit 
in die verlede so verstaan dat bene- 
wens die godsdienstige boodskap wat 
Geloftedag dra dit ook 'n volksbood- 
skap dra om die geskiedenis rondom 
die gebeure aan die opkomende geslag- 
te te vertel om hulle op te roep om 
die gelofte te hou en hulle toe te rus 
om die boodskap van 16 Desember 
1838 uit te lewe 


Die Kommissie van die Algemene 
Kerkvergadering het in die verlede 
ook geadviseer om geloftefees te vier 
6f die amptelike samewerking met an- 
der kerke op 'n plek daarvoor bepaal 
of by wyse van 'n erediens op die ge- 
wone plek van byeenkoms. 


DIE GELOFTE 


,Mijne broeders en medelandge- 
noten, hier staan wij tans op een 
ogenblik voor een heilige God van 


GELOFTEFEES 1968 


ESE Re ds 





Standbeeld om die aflê van die gelofte 


voor te stel. 


hemel en aarde om een belofte 
aan Hem te beloven, als Hij met 
Zijn bescherming met ons zal we- 
sen, en onze vijand in onze handen 
zal geven dat wij hem overwinnen, 
dat wij die dag en die datum elk 
jaar als een verjaardag en een 
dankdag zoals een Sabbat in Zijn 
eer zal doorbrengen, en dat wij 
cen tempel tot Zijn eer stichten 

zal, waar het Hem zou behagen, 
en dat wij het ook aan onzen kin- 
deren zal zeggen, dat zij met ons 
erin moeten delen, tot gedachtenis 
ook voor onze opkomende geslach- 
ten. Want de ere van Zijn Naam 
daardoor zal verheertlikt worden, 
dat de roem en eer van overwin- 
ning aan Hem zal worden gege- 


” 


ven 


























Die jaar 1968 is alweer byna iets 
van die verlede en as ons terugsien 
op die verbygegane jaar, dan is dit met 
dankbaarheid dat vasgestel kan word 
dat ook in die jaar. wat verby is, die 
Kerk rustig en stil kon voortgaan met 
sy primêre taak: die verkondiging, die 
uitdra van die Evangelie van Gods 
ontferming en barmhartigheid oor ons 
sondige mense en ons sondige wêreld. 
Dit is en bly 'n groot, verantwoorde- 
like en 'n moeilike taak om in hierdie 
gebroke wêreld die evangelie reg te 
verkondg. Veral in ons tyd waar daar 
soveel strominge, magte en ideologieë 
is wat almal probeer om die Kerk daar- 
toe te bring om 'n ander evangelie te 
verkondig. 'n Ander ..evangelie” in 
plaas van die goeie boodskap van God 
se groot dade wat Hy terwille van ons 
ep tot ons heil gedoen het. Oral in die 
wêreld en ook in ons land is daar die 
neiging te bespeur wat die Kerk sê 
ver wil bring om af te sien van sy ge- 
loofsbelydenis en om die nuwe evan- 
gelie van die mens verkondig. Oral 
sien mens die slagoffers van hierdie 
nuwe manie. 


So het, byvoorbeeld, op 24 Augus- 
tus vanjaar, die Lambeth Conference, 
dit is die biskoppe-sinode van die wê- 
reldwye Anglikaanse Kerk, formeel be- 
sluit dat dit nie meer nodig is dat die 
evangeliedienaars in die Anglikaanse 
Kerk die belydenis van die Kerk sal 
onderskryf nie. Dit kan dus beteken 
dat besluit is dat dit vir die evangelie- 
dienaar in die Anglikaanse Kerk nie 
meer nodig is om die grondwaarhede 
van die christelike geloof, soos dit in 
die geloofsbelydenis uiteengesit word, 
te aanvaar nie. Miskien is dit ook nie 
so vreemd nie want in die praktyk was 
dit al lankal so. Talle priesters van 
die Anglikaanse Kerk in Engeland was 
en is openlik lede van die Kommuniste 
Party terwyl hulle nog amsdraers van 
die Kerk gebly het. Waarskynlik ter- 
wille van ,,die vryheid” word die bin- 
ding van die geloofsbelydenis nou af- 
geskaf en nou moet elkeen maar vir 
homself vasstel wat is die omvang en 
inhoud van die boodskap van die Hei- 
lige Skrif. 


Téénoor al hierdie strominge bly 
die taak van ons Christusbelydende 
Kerk onveranderd naamlik om die wa- 
re Evangelie te verkondig — onver- 
vals, on-afgewater. En juis gedurende 
Desembermaand sal die vraag wéér 
opkom: Watter Jesus Christus sal ons 
verkondig? Want daar is verskillende 


moontlikhede. 
word. 


'n Paar kan genoem 


Daar is, eerstens, die Messias van die 
Skrifte, gebore uit die maagd Maria, 
die ewige Seun van God wat mens ge- 
word het, gekruisig is en wéér opge- 
staan het en opgevaar het na die he- 
mel; dié Jesus Christus wat dit ge- 
doen het terwille van ons redding uit 
die mag van die sonde en die dood. 


Daar is, tweedens, die Jesus van die 
liberaliste wat veronderstel word as 
`n blote mens, die natuurlike seun van 
Josef en Maria wie se boodskap ver- 
staan moet word as dié van `n groot 
sosiaal — politieke hervormer, in wie 
se naam apartheid bestry word, die in- 
ternasionalisme bevorder word, die li- 
beralisme van ons dag gepropageer 
word as die ware uiting van die ,,bro- 
therhood of man”. 





PROF. DR. A. D. PONT 





Daar is, derdens, die Jesuskindjie 
wat uitgedink is deur die volksvreem- 
de handelaars en wat in die naam van 
sy geboortedag ons wil oortuig dat 
Kersfees gevier moet word met die 
koop van presente en die vier van uit- 
voerige feeste... ie 


S6 sou voortgegaan kan word. Maar 
vir die Kerk wat Kerk van Jesus Chris- 
tus is en bly deur die genade van God, 
is daar géén keuse nie. Die Kerk kan 
niks anders verkondig as die ,,ou” 
Evangelie wat tog weer nuut is, die 
Evangelie waarvan die kern saamgevat 
is in die Belydenisskrifte van die Kerk. 
Daardie Evangelie was nog altyd `n 
struikelblok en 'n ergenis ..... daar- 
om is daar altyd weer mense wat soek 
na moontlikhede om daardie Evangelie 
,aan te pas” by die ,,behoefte” van die 
moderne tyd. Die Kerk egter wat trou 
wil bly aan sy roeping en opdrag sal 
met Kersfees en alle ander tye, die 
vreemde Woord van God moet verkon- 
dig, die Evangelie van Gods ewige Seun 
wat neergedaal het na ons mense om 
ons naby te wees in ons eensaamheid, 
verlorenheid en opstand teen God, wat 
die eensame pad gegaan het van Beth- 
lehem na Golgotha omdat Hy in ons 
plek gaan staan het, wat deur sy kruis 
en opstanding ons verlossing, ons Vry- 
making bewerkstellig van ons grootste 
vyande. ||. die sonde en die dood. 


DESEMBERMAAND 


Alléén dit is die goeie boodskap van 
Gods genade. In die verkondiging van 
da&rdie Evangelie in al sy volheid, mag 
die Kerk nooit faal nie. En al beteken 
dit dat daardie boodskap nie ,,aange- 
pas” is aan die wêreld nie, al beteken 
dit dat die Kerk met daardie boodskap 
weerloos staan teenoor die ideologieë 
en magte en storminge van hierdie 
wêreld wat aan die mens rykdom en 
mag en eer en roem en `n aardse para- 
dys belowe, beteken dit nog nie dat 
die Kerk betekenisloos geword het nie. 
Want met daêrdie ware Evangelie is 
en bly die Kerk, netsoos sy Heer en 
Hoof, besig het die dinge wat tot in 
ewigheid sal duur. 


Dit sal miskien nodig wees dat ons 
hierdie Kersfees, wanneer ons ander- 
maal die geboorte van Jesus Christus 
in die stal van Bethlehem gedenk, 
wéér sal nadink, wéér sal besin oor 
wat dit beteken dat die ewige Seun 
van God juis sê in ons midde gebore 
is, sê alle mag afgelê het om ons te 
kén bereik; sê nederig geword het om 
ons verlossing vir ewig te bewerkstel- 
lig. 

Juis Kersfees kan ons weer die regte 
evangeliese perspektief gee ten opsigte 
van die taak van die Kerk en van ons 
lidmate van die Kerk. 


Mag Kersfees vir ons, by herhaling, 
'n verdieping van ons geestelike lewe, 
'n versterking van ons geloof, en 'n 
bemoediging ten opsigte van ons hoop 
op die toekoms wees. 


`n ,Heilige Oorlog” word verklaar !! ! 


Sonder veel ophef het die South 
African Council of Churches geduren- 
de September vanjaar 'n geskriffie uit- 
gegee wat die deftige titel dra: A Mes- 
sage to the People of South Africa. 
Dié pamfletjie word seker gesteun en 
gedra deur die ledekerke van SACC. 
Hulle is, as ek dit reg het, die volgen- 
de: 

Die Anglikaanse Kerk in Suid-Afrika 
waar politiek — linkse biskoppe soos 
Joost de Blank, Ambrose Reeves, en 
Crowther en priesters soos Trevor 
Huddleston en Pierre Dil hulle bydrae 
gelewer het om die Evangelie om te 
buig tot `n integrasie — ideologie. 

Die Congregationel Union wat in 
1960 nog verklaar het dat dit hulle eer 
en voorreg is om die werk van sende- 
linge soos Read, Van der Kemp en 
Phillip in die huidige voort te sit. 


@ Blaai om. 

'n HEILIGE OORLOG 


@ Vervolg van vorige bladsy. 


Die Presbyterian Church wat nou on- 
langs verenig het met hulle Bantoesen- 
dingkerke en `n poging aanwend om 
nou ook `n Afrikaanstalige ,,afdeling” 
by te kry. 


Die Methodist Church by wie dit 
nou — al gebruik is dat hulle hoof `n 
Bantoe is. 


Daar mag miskien méér ledekerke 
van die SACC wees want dit is byvoor- 
beeld nie duidelik of die roomse kerk 
deel vorm van die SACC nie, hoewel 
biskoppe Hurley en McCann graag in 
hierdie kringe aangehaal word. In ieder 
geval, die SACC het namens of in op- 
drag van die genoemde vier kerke, sy 
Message uitgegee. Volgens `n verkla- 
ring in die Sunday Tribune is daar 
4.000 eksemplare van dié Message in 
Engels en 2,500 in Afrikaans versprei 
aan clergymen in Suid-Afrika. Ook is 
'n hele paar honderd eksemplare in 
die buiteland versprei. 


Uit die Mesage self is dit duidelik 
dat hier 'n aanval geloods word op 
die beleid van apartheid of eiesoor- 
tige ontwikkeling soos dit deur die 
SACC verstaan word. Maar presies 
wat die bedoeling van die Message 
was, kan beter afgelei word uit die 
Sunday Tribune van 20. 10. 1968. Daar 
sê `n verslaggewer, Marshall Lee, wat 
seker baie goed oor die hele aange- 
leentheid ingelig is: ,In the name of 
Christianity, the SACC has declared 
war on apartheid — This bluntly, is 
their message to the people, of South 
Africa, to the Goverment, to tne Afri- 
kaans Churches that bolster apart- 
heid. It is a call to a new €ru- 
sade, a manifesto for “Christian PoW- 
er” and a challenge to every Christian 
to come to the crossroads of his con- 
science and make a choise ..... Sim- 
ply stated it is either apartheid or 
the Christian path of brotherhood.” 
(my beklemtoning) 


Sowaar! `n oorlogsverklaring! 


Dié oorlogsverklaring word met al- 
lerlei onheilspellende woorde in die 
koerant aangebied om dit na 'n be- 
sonder gevaarlike aangeleentheid te 
laat lyk. Maar laat ons kennis neem 
van hierdie driftige aksie tot opsaal 
en stormjaag ons het hier te 
make met 'n nuwe kruistog! Sou dit 
iets anders wees as waaraan ons ge- 
woond is? 


Ons was, as Afrikanervolk gewoond 
aan integrasie-behepte, skoorsoekerige 


engelse kerklike ampsdraers en sende- 
linge vanaf die dae van Read en Van 
der Kemp en Phillip. Dié soort van 
mense wie se gewetens hulle verniel 
het oor die ,,lot” van die Bantoe in 
Suid-Afrika maar wat nooit `n stomme 
woord gesê het gedurende die oorlog 
toe 26,000 Boervrouens en kinders in 
konsentrasiekampe dood is nie. Ons 
ken die engelse kerklike ampsdraer 
wat hom met groot woorde en Evan- 
gelie geskaar het aan die kant van 
,die verdrukte” in Suidelike Afrika 
solank ..die verdrukte” se kleur maar 
net swart was. Naas die genoemdes 
kan mens ook nog dink aan figure soos 
Livingstone wat aan die wesgrens van 
ou Zuid-Afrikaanche Republiek so 
sterk gevoel het oor die lot van dié 
Bantoe daêr, dat hy hom met wapen- 
smokkelary ingelaat het om sy bekeer- 
linge instaat te stel om minstens ge- 
wapend die Boere se vee te steel. In 
ons eie tyd het ons `n figuur soos 
Ambrose Reeves in ons midde gehad 
wat veral rondom die gebeure van 
Sharpeville onsterflike roem verwerf 
het. Wie sal ooit die stofstorm ver- 
geet wat veroorsaak is deur Reeves se 
vlug na Zwaziland? En toe dié biskop, 
na baie en uitgebreide ontwykings — 
maneuwers, uiteindelik maar deur die 
Owerheid aangesê is om die land te 
verlaat, het Die Transvaler die klas- 
siek — geworde opmerking gemaak: 
,Eers verras die biskop ons, en toe 
verras ons die biskop”. `n Mens dink 
aan wyle Joost de Blank, eertydse bis- 
kop van Kaapstad, wat kort-kort die 
gramskap van sy Kerk uitgeroep het 
teen apartheid maar wat self nooit 
kans gesien het om sy Anglikaanse 
eksklusiewe kerkskole vir die nie-blan- 
ke oop te stel nie. En tot vandag toe 
is die eksklusiewe Anglikaanse kerk- 
skole veilig agter die skanse van apart- 
heid, terwyl daar Anglikaanse kerk- 
like ampsdraers is wat integrasie as 'n 
geloofsartikel bepleit. 


As mens die geskiedenis en die ver- 
lede so bekyk, is dit duidelik dat daar 
al vir `n eeu of meer voortdurend en- 
gelse kerklike ampsdraers was, hier 
en daar gesteun deur 'n enkele ver- 
dwaalde Afrikaanse predikant, vir die 
Evangelie van Jesus Christus 'n essen- 
sieël — politieke boodskap was wat 
gerig is teen die Afrikaner. Daardie 
evangeliedienaars uit die verlede het 
hulle steeds beywer vir die vernietiging 
van die eie identiteit van die Afrika- 
ner en een van die middels wat graag 
voorgestel is, was die toeploeg van 
die Afrikaner met behulp van die ge- 
talle — oorwig van die Bantoe. In daar- 
die stryd is die Evangelie heel voor in- 
gespan om aan die Afrikaner te ver- 
kondig dat die handhawing van die 

Afrikanervolk met sy eie kenmerkende 
taal, kultuur en volksidentiteit 'n ver- 
keerde, goddelose ding is. 


Maar goed —— dit was die verlede. 
Nou kry ons a new crusade, 'n nuwe 
,heilige oorlog” téén die Afrikaner en 
sy Kerk. Maar as mens luister na 
Marshall Lee en die Message van die 
SACC dan wil dit tog voorkom asof 
dit maar net weer die ou perde is wat 
opgesaal word vir die nuwe stormijaag. 
Dit klink soos die ou deuntjie wat op 
die oorgelewerde bliktrompet geblaas 
word. Is dit maar dieselfde ou allian- 
sie wat nou met groot lawaai homself 
wil inspireer in die hoop dat hierdie 
keer die Afrikanervolk tog uiteindelik 
maar sonder stryd die witvlag sal hys? 
Dit klink nie juis na iets nuuts nie... 


Die Sunday Tribune plaas in sy be- 
rig oor hierdie oorlogsverklaring wat 
die arme Afrikaner moet laat sidder, 
die menings van die verteenwoordigers 
van ..a formidable group”. Hulle is 
biskop Hurley van die roomse kerk, 
mnr. Naudé van die Christian Institute 
of SA, prof. Geyser van die Univer- 
siteit van die Witwatersrand. Maar nie 
een van hulle is 'n ampsdraer van die 
SACC nie. 


Dit was 'n eienaardige manier van 
doen.Geen enkele foto van 'n amps- 
draer van die SACC nie! Dit is tog 
wat verwag sou word. Hier word ver- 
tel van `n oorlogsverklaring wat uitge- 
reik is, die trommels word geroer, die 
soldate tree aan, die vaandels word ge- 
hys, die gewere is gelaai en die krygers 
ruk'op EG en dan géén foto 
van die generaals nie? 


Ons soek tevergeefs in die koerant 
na die eerbiedwaardige gelaatstrekke 
van biskop Bill Burnett, sekretaris 
van die SACC, van the Rev. S.M. Mbo- 
kitimi, die president van die SACC; 
van aartsbiskop Taylor van Kaapstad 
of biskop H. Fosseus die twee vise 
presidente van die SACC. 


Waarom by die berig van die oor- 
logsverklaring van die SACC die kom- 
mentaar en fotos geplaas van mense 
wat nie eers in die bestuur van die 
SACC dien nie? 'n Ander verklaring 
moes gesoek word, daar moet tog ge- 
trag word om die verbondenhede op te 
spoor. Immers in enige oorlog moet 
die ,,vyand” goed bekyk word. Die een 
gemeenskaplike verbondenheid wat ek 
ten opsigte van Hurley, Naudé, Geyser 
en Burnett kon vasstel, is dat hulle 
almal vooraanstaande lede van die 
liberale S.A. Institnte for Race Rela- 
tions is. Hierdie SAIRR is dan ook 
`n liggaam wat al baie lank en met 









































groot ywer rasseintegrasie in Suid- 
Afrika propageer en daarin geen bin- 
nelandse of buitelandse steun onaan- 
geroer laat nie. 


Die SAIRR, terwyl dit genoem word, 
is 'n interessante liggaam. Dit is die 
liggaam wat die Christian Institute ge- 
produseer het, wat noue kontak met 
NUSAS en die engelstalige Universi- 
teite in ons land onderhou, wat kon- 
tak handhaaf met allerlei linkse orga- 
nisasies in die buiteland, en wat jare 
lank in diens staan van die ekumenie- 
se strewe in Suid-Afrika. 


Nou wil dit mos voorkom asof die 
SATIR die harde organisatoriese en 
ideologiese kern wat die Message van 
die SACC help bevorder. Immers as 
leidende en dikwels koërdinerende lig- 
gaam van liberalisme in ons land, `n 
liggaam wat aanspraak kan maak op 
die steun van die .Brits-Joodse kapita- 
listiese geldmag” (Stoker se interesante 
tipering), is die samewerking van die 
SAIRR vir die SACC waarskynlik on- 
ontbeerlik. 


Nou word die aanval geloods . .... 
en as die SAIRR in die prentjie byge- 
reken word, is dit duidelik waarom die 
engelse pers publisiteit verleen aan 
hierdie ,,heilige oorlog” téén die Afri- 
kaner en sy Kerk. 


Die aanvalspunt van hierdie ,,heilige 
oorlog”? Andermaal die Afrikaner se 
formule vir vrede, vooruitgang en har- 
monie vir almal wat in hierdie land 
woon, naamlik apartheid. Soos die 
Sunday Tribune dit so heerlik naief 
stel: ,In the simplest form, the spirit 
of the Churches? recent message is 
that God is Love, that separation is 
the opposite force of love. That God's 
purpose is the reconciliation and unity 
of the whole human race through 
Christ.” 


So, nou weet ons dit O66k: die een 
heid van d'e hele mensdom is die doel 
van al God se handel met die mens, dit 
is die rede waarom Christus Jesus ge- 
kruisig is en opgestaan het. Wat `n 
teologie ! ! Hoewel ,.die eenheid van 
die hele mensdom” 'n besonder belang- 
rike propagandapunt van die liberalis- 
tiese ideologie is, is of was dit nog 
nooit 'n essensiële deel van die Bybelse 
Evangelie van Jesus Christus nie. En 
hier word dit dan ook duidelik waar- 
om dit sal gaan in hierdie ,,heilige oor- 
log”. Die SACC is in die oorlog nie 
om stryd te voer teen die sonde en 
die ongeloof en die buite-kerklikheid 
en die magte van die duisternis nie ... 
nee! Die stryd moet gevoer word téén 
die Afrikaanse Kerke. Soos Marshall 
Lee dit so duidelik stel: ,It is the 
doubts that exists among the Afri- 
kaans Churches that will be the main 


target for the SACC in carrying on the 
fight against apartheid. By fostering 
the doubts and fanning ,the guilty con- 
cience' among the ranks of the Re- 
formed, the foundations of apartheid 
can still be undermined.” (my beklem- 
toning). 


Hierdie uitspraak moet seker as be- 
langrik beskou word want dit toon 
tog die aanvalsstrategie van die SACC 
wat in die naam van God wat Liefde 
is, die Afrikaner en sy Kerk wil ver- 
nietig. Deur middel van die indra van 
spanning en verdeeldheid in die Afri- 
kaanse Kerke, deur middel van 'n aksie 
wat `n skeuring in die Afrikaanse Ker- 
ke moet bewerkstellig (die belydende 
kerk?), sal getrag word om politieke 
welslae te bereik.. 


Met sy oorlogsverklaring het die 
SACC egter 'n paar foute gemaak. Die 
eerste is: integrasie word nou gemaak 
tot `n voorwaarde om `n christen te 
wees! Dit is 'n ernstige dwaling. En dit 
val saam met die tweede fout wat ge- 
maak word en dit is dat apartheid as 
beleid sou bots met die christelike ge- 
loof. Dit is `n skynbare botsing wat 
net bestaan in die denke van die libera- 
liste van ons dae. Dit word nou voor- 
gehou as `n gewetenskwessie. Maar 
die basiese probleem is dat die SACC 
se skildering van apartheid in hulle 
Message op 'n valse voorstelling berus. 
Maar miskien is dit ook verstaanbaar. 
Want alleen as 'n valse beeld van 
apartheid gegee word. kan gesê word 
dat apartheid in botsing is met die 
Heilige skrif of die christelike geloof. 
Nou is dit egter opvallend dat die 
Message apartheid en die Evangelie 
teenoor mekaar stel. Marshall Lee, in 
sy koerantartikel, stel weer apartheid 
en ,,the Christian path of brotherhood” 
as absolutes teenoor mekaar. Beteken 
dit dat in daardie kringe die Evangelie 
werklik verstaan word as 'n ,,path of 
brotherhood”? Indien wel, dan is dit 
duidelik dat daar ook géén helderheid 
bestaan oor die inhoud, omvang en 
werklike betekenis van die Evangelie 
van Jesus Christus nie. 


Nieteenstaande hierdie foute, word 
die eis egter gestel in die Sunday 
Tribune: ,,South Africans must either 
dismantle apartheid bit by pettybit, 
or suffer a castrated form of Christia- 
nity.” En dan word weer duidelik 
waarheen hierdie aanvallers wil. Hier- 
die doelwit word ook duidelik gestel 
deur die geesgenote van die SACC nl. 
die British Council of Churches wat in 
hulle geskrif The Future of South Afri- 
ca, gestel het dat die Afrikaner ge- 
dwing moet word om deel te neem aan 
'n ronde tafel konferensie met die Ban- 
toe,kleurling en die Indiër om dan saam 


'n nuwe staatsvorm vir Suid-Afrika te 
skep, gebaseer op die beginsel van een 
man, een stem. Dan word gestel: ,,To 
them (dit is die Afrikaner) this would 
represent a reversal of their history, 
an abandonment of their most cherish- 
ed beliefs. a revolution in their whole 
present way of life, and the end of 
Afrikaner nationalism, with attendant 
fears for their cultural identity ..... - 


Die SACC en die hele ,,formidable 
Sroup” waarvan die Sunday Tribune 
skrywe, het opgesaal en gaan nou 
stormjaag. Hulle moet dit maar doen. 
Ons sal met belangstelling dophou 
waar hulle gaan beland. Ons moet ons 
seker maar klaar maak vir `n groot 
oorlog met baie lawaai want die engel- 
se pers hier te lande en buitelandse 
kerklike organisasies sal seker hulle 
bes doen om hierdie aksie so groot 
as moontlik op te blaas. Hierdie mew 
crusade moet mos nou apartheid finaal 
vernietig, dit moet die Afrikaner en sy 
Kerk van die landkaart afvee, . . . .. 
dit moet seker dan uiteindelik die 
ron-racial society hier vestig. Om nou 
te dink dat daar so `n ,,heilige oorlog” 
gevoer gaan word om die hoë, ,,chris- 
telike” ideaal te verwesenlik van die 
non-racial society waar vryheid gaan 
heers. Dit sal seker so-iets moet wees 
soos die vryheid wat met soveel ,,teer- 
heid”, ,,liefde”, ,,eensgesindheid” en 
,broederskap” verwerklik is deur die 
liberaliste van ons eie tyd in heden- 
daagse Nigrië, of soos in die Kongo 
die afgelope dekade, of in Zanzibar, 
of in Tanzanië, of in Kenia, of in Zam- 
lote Ee Of wil die new crusade, 
die ,,heilige oorlog” van die SACC 
maar net die Afrikaner en sy Kerk 
uitwis? 


Read, Van der Kemp, Phillip, Living- 
stone, Huet, Joost de Blank, Reeves, 
Scott, Huddleston . . . . .. hulle het 
almal ook probeer, van klein vanme- 
lewe af. 


Maar tot dusver het die Afrikaner 
en sy Kerk, gelei deur die Woord en 
Gees van God, nog steeds bly staan 
en nog steeds daarin geslaag om posi- 
tief en opbouend `n christelike same- 
lewingspatroon in Suidelike Afrika te 
skep wat vrede, voorspoed en harmo- 
nie vir almal geskep en gehandhaaf 
het. `n Lewensorde waar elke mens die 
vryheid het om Gods Woord te hoor en 
Hom te dien in gees en waarheid. 


Die oorlog is ons Afrikaanse Kerke 
aangesê, maar laat ons getroos wees 
deur Gods Woord en sy belofte wat 
sê dat selfs die poorte van die dode- 
ryk die gemeente van Jesus Christus 
nié sal oorweldig nie. 

By ons en dwarsdeur die Westerse 
wêreld het dit tradisie geword dat 
Kersfees by uitstek die kerklike fees 
van vreugde is. As vreugdefees het 
dit sê inslag gevind dat dit selfs in 
heidenlande en deur heidenmense ge- 
vier word. Maar iuis dit toon 'n baie 
bedenklike kant aan ons Kersfeesvie- 
rings: Kersfees is 'n vreugdefees omdat 
Christene op die dag dink aan die 
verlossing uit die sonde en die dood 
— 'n verlossing wat God Self bewerk- 
stellig het deur die geskenk van Sy 
Seun as ons Verlosser. Al wat ons 
egter dikwels van die fees oorhou, is 
die vreugde, sonder die rede vir die 
vreugde. Dit word `n vreugdefees wat 
van Christus losgemaak is en daarom 
word dit 'n fees van loutere menslike, 
sonde genotjag — eet en drink, 
dronkenskap en brassery van die erg- 
ste graad. Dat 'n mens hierdie sondes 
begaan, is erg genoeg, maar dat jy 
die fees van die Christuskind daarvoor 
gebruik, is laster teen alles wat mooi, 
goed, ordentlik en heilig is. Omdat ons 
Christene van Kersfees 'n wêreldse fees 
gemaak het en omdat dit `n geleentheid 
vir Jood, Griek en Mohammedaan is 
om 'n winsgewende handel te dryf, 
word Kersfees ook deur heidene ge- 
vier. Eintlik is dit reg so, want ons 
het daarvan `n heidense fees gemaak. 
— Dis nogal ironies (n taamlik bitter 
ironie) as 'n mens daaraan dink dat 
25 Desember oorspronklik in die 
Noord-Europese, maar ook in Italië `n 
egte heidense fees was wat met die 
uiterste brassery gepaard gegaan het 
Dit was die fees van die lig, omdat dit 
die keerpunt was van die winter en 
die son begin terug beweeg het na 
die suide. Die Christene wou met die 
brassery nie meegaan nie en het hulle 
afgesonder om hulle eie Christelike 
fees te vier. Uiteindelik het die ou 
Christene die heidense dag ver- 
Christelik. Ons is nou weer besig om 
terug te keer na die ou heidendom. 


Vir die Christen is Kersfees natuur- 
lik 'n Christelike feesdag wat ons op 'n 
Christelike wyse vier. Hier wil ek nie 
praat oor die kerkdienste wat ons by- 


woon nie, maar oor die tradisies wat 
stadigaan gegroei het en wat deel van 
ons Christelike feesvierings geword 
het. Omdat dit tradisies is, d.w.s. ge- 
bruike en gewoontes wat geslagtelank 
oorgelewer is en gaandeweg gegroei 
en verander het, is dit onmoontlik om 
te sê presies wat die oorsprong van 


KERSFEES 


die verskillende gebruike is en wat 
die betekenis is wat daaraan verbind 
moet word. Skrywers oor hierdie on- 
derwerpe verskil baie van mekaar. 





PROF. P. S. DREYER 





Kersfees is die fees van lig. Lig is 
die belangrikste kenmerk van al 
ons Kersfeesversierings. Huise, strate, 
kerke, sale en so meer word met ligte 
versier. Baie dikwels word kerse ge- 
bruik of elektriese kerse, waarskyn- 
lik om `n effek van huislikheid na 
te strewe; moontlik om die verband 
met die ou tyd te bewaar; miskien ook 
omdat die kers die effekte het van 
`n ligkol in die duisternis. Soos ons 
hierbo opgemerk het, was die fees wat 
op of rondom 25 Desember deur die 
heidene in Europa gevier is, `n natuur- 
fees wat hoofsaaklik te doen gehad 
het met die terugkeer van die lig uit 
die noorde, waardeur die nuwe lente 
met sy nuwe groei en vrugbaarheid 
in aantog is. Die Christene het aan- 
vanklik glad nie 'n fees vir die ge- 
boorte van Christus gevier nie en toe 
dit wel begin is, is dit op 6 Januarie 
gevier. Die heidense feeste rondom 
25 Desember het baie te doene gehad 
daarmee dat die Christelike Kersfees 
op die datum begin vier is en die 
belangrike rol van lig in die fees het 
waarskynlik ook te doen met die hei- 
dense gebruike. Die Christene gee eg- 
ter heeltemal `n ander inhoud aan die 
fees: dis nog `n geboortefees, maar 
nou die geboorte van Christus, dis 
nog 'n ligfees, maar nou die fees van 
die Lig wat in die wêreld gekom het 
(Joh. 1:1-9). Die veelkleurigheid van 
die liggies, net soos die sang, is 'n 
wyse om die feestelikheid uit te druk 
en te verhoog. 


Kersfees is die fees van geskenke. 
Dit is 'n baie ou gebruik. Dwarsdeur 
die wêreld by alle volke is dit 'n ge- 
bruik so oud as die mensheid dat 
aan konings en ander hooggeplaastes 
geskenke gegee moet word. Wanneer 
die Christuskind gebore word, is dit 
'n Koning wat gebore word (Matth. 
2:1) en daarom pas dit dat die Wyse 

Manne geskenke aan Hom gee. Ook 
in baie ou Kerslegendes van Europese 
lande kom die gedagte van geskenke 
voor. Miskien kan ons ook in die gee 
van geskenke die gedagte sien dat 
dit ons herinner aan die grootste van 
alle Geskenke wat God aan ons gegee 
het. 


Kersfees is die tyd van. goeie wense. 
Dit is `n uitdrukking van welwillend- 
heid en vriendskapp. Met die Romeinse 
saturnalia wat van 17 tot 23 Desember 
gevier is, is die afstand tussen stande 
vergeet en kon selfs slawe aan hulle 
here sê wat hulle wou. Maar ek dink 
dat die toewens van geluk met Kers- 
fees en die vriendelikheid wat daarmee 
gepaard gaan, sy oorsprong vind in die 
Engelesang van ,,vrede op aarde en in 
die mense `n welbehae” (Luk. 2:14). 


Baie mense gebruik ook `n kersboor 
by hulle viering van Kersfees. Dit is 
`n baie ou gebruik wat teruggaan na 
die heidense feeste van die ou Germane 
in die noorde van Europa en is ook 
uitdrukking van die gedagte van die 
koms van die nuwe lente en vrugbaar- 
heid met die draai van die winter. Die 
populariteit van die kersboom in ons 
moderne tyd is egter minder as `n 
eeu oud. Dit is deur die gemaal van 
Koningin Viktoria uit Duitsland na 
Engeland gebring en het daarvandaan 
oor die wêreld versprei. Dit het geen 
spesifiek Christelike betekenis nie, 
maar het tog 'n nuttigheidswaarde: 
dit is 'n saamtrekpunt vir die kinders 
en 'n goeie geleentheid om die kinders 
te versamel sodat die Kersverhaal aan 
hulle vertel kan word of uit die Bybel 
voorgelees kan word. 


Kersfees is ook die fees van die 
gesin. Met Kersfees dink ons aan 
geboorte, aan die Seun, Sy moeder en 
Sy hemelse Vader. Dit is dan ook 
'n ou en baie goeie gebruik onder ons 
mense dat die gesin met Kersfees 
bymekaar moet wees. Liewer as om 
ons tyd in danssale of op ander ma- 
niere deur te bring moet ons moeite 
doen om ouers, kinders en grootouers 
bymekaar te kry. Ons sien mekaar in 
die moderne omstandighede in elk ge- 
val gans te min. Met Kersfees kan 
ons gerus spesiaal moeite doen om 
bymekaar uit te kom. 


Vervolg op bls. 14. 

Op die gebergte van Efraim loop 'n 
jong man met die naam van Josef en 
hy is op pad na Sigem. Hy het `n 
lang ent pad agter die rug — van die 
gebergte van Juda af het sy vader 
hom gestuur om sy broers, wat hier 
in Sigem die vee van sy vader Jakob 
oppas, se welstand te kom verneem 
Eers ongeveer twaalf myl van Sigem 
af, by Dotan, tref hy hulle aan. 





DS. J. A. DE BEER 





Die broers van Josef gaan nou eet 
— en om te eet, is om die lewe te 
behou — terwyl Josef `n hongerdood 
in die gesig staar. 


Sy broers het nie van Josef gehou 
nie en dit is ook heeltemal verklaar- 
baar. Hul vader Jacob, het Josef 
liewer gehad as al sy seuns — hy 
het vir Josef onder andere mooier 
klere gegee as vir die ander — Josef 
alleen kry 'n rok met lang moue. Ver- 
der het Josef die slegte gerug oor sy 
broers na hulle vader oorgebring en 
dan drome gehad wat hy aan hulie 
vertel het, waarin hyself die middel- 
punt van eerbewysse was. ,,Hoor tog 
hierdie droom wat ek gehad het”, 
vertel Josef sy broers wat alreeds met 
haat in hulle oë na hom kyk — ,Kyk, 
ons was besig om gerwe te bind op 
die land toe opeens my gerf gaan 
staan en ook regop bly staan, terwyl 
julle gerwe daar rondom kom en hulle 
voor my gerf neerbuig”. 


Wanneer `n mens olie op vuur gooi, 
vlam dit fel op — so was die uit- 
werking van Josef se woorde op sy 
broers. 


En weer 'n keer droom Josef: ,, ... 
die son en die maan en elf sterre het 
hulle voor my neergebuig”. Hieroor 
het sy vader hom ook hard bestraf. 
Sy broers se haat is net vererger — 
hulle het net die tyd sit en afwag 
om wraak te neem op Josef die 
dromer. 


En nou het die tyd van wraakne- 
ming eindelik aangebreek—die broers 
van Josef staan hier op die punt om 
'n gruwelike misdaad te pleeg, ver- 
blind deur hulle haat vir Josef. Josef 
aan die ander kant het geen vrees in 


JOSEF 


sy hart nie. Hy was bewus dat hy 
wilde diere kan teëkom op sy tog na 
Ffraim, na sy broers. Maar Josef glo 
in die bewaring van God wat sy weg 
voorspoedig sal maak om die seën van 
sy vader aan sy broers oor te dra. 


Maar as sy broers hom dan sien 
aankom, sê hulle vir mekaar: Daar 
kom daardie dromer aan; laat ons 
hom doodmaak en in een van die 
putte gooi en sê: `n Wilde dier het 
hom opgeëet. Dan sal ons sien wat 
van sy drome word. Ruben, die oud- 
ste broer, gaan die ander egter teë— 
hy het die verantwoordelikheidsbesef 
van die eersgeborene — en trag om 
Josef te verlos: ,,Moenie bloed vergiet 
nie; gooi hom in hierdie put wat in 
die woestyn is, maar moenie die hand 
aan hom slaan nie”. Hy was van plan 
om Josef later daar uit te haal en na 
sy vader te laat terugkeer. 


Josef kom by sy broers en hy groet 
hulle — daar is vreugde in sy stem 
by hierdie ontmoeting. Maar nie een 
van sy broers groet hom terug nie. 
Hulle gryp hom, trek sy rok met die 
lang moue uit en gooi hom in 'n put. 
Sonder hulp kan Josef nie daaruit kom 
nie — en wie sal hom tog help? `n 
Wrede hongerdood wag op hom. 


Terwyl die broers ver van die put 
af sit om die gejammer van Josef 
nie te hoor nie, kom daar `n handels- 
karavaan verby uit Gilead op pad na 
Egipte. Intussen kon Ruben nie sy 
plan om Josef te ontset deurvoer nie. 
Josef word uit die put gehaal en 
vir twintig sikkels silwer aan die 
karavaan verkoop om weer op die 
Egiptiese slawemark opgeveil te word. 
So gaan Josef na die vreemde land 
— hy die vrye seun van die vlaktes 
word Jakob weer bedrieg! Dae lank 
sien wat word van die meester-dromer 
se drome! 


Die broers slag 'n bok en steek die 
mooi rok van Josef in die bloed en 
stuur dit na hul vader Jakob. Jakob 
herken die rok en meen dat Josef 
deur `n wilde dier verskeur is. Sy 
seuns laat hom in die waan bly — so 
word Jakob weer bedreig! Dae lank 
rou hy oor Josef en word deur al sy 
seuns en dogters getroos. Die be- 
droefde vader kon nie getroos word 
nie en het sy seun bly beween. 


Maar God in die hemel het 'n heer- 
like bedoeling met Josef om uit die 
lyding vreugde op vreugdte te verwek. 


DS. GROBLER LÊ DIE TUIG 
NEER 


Na `n dienstyd van `n halwe eeu op 
'n paar jaar na het ds. Grobler, predi- 
kant van Newlands, uit die bediening 
getree en sy emeritaat aangevra. 


Ds. Paul Grobler het as seun uit 
Marico se wêreld student geword aan 
die destydse Transvaalse Universiteits- 
kollege in 1917 as een van die eerste 
drie teologiese studente aan die pas 
gestigte teologiese fakulteit onder lei- 
ding van wyle prof. J. A. Greyven- 
stein. 





DS. JOH. DREYER 





Hy het goed studeer en is op 28 
Mei 1922 as predikant georden in die 
gemeente Krugersdorp. Daar het hy 
met vrug vir byna twintig jaar gearbei. 
Tydens sy ampsbediening aldaar is 
een van die mees geslaagde kerke, deur 
die argitek Moerdyk ontwerp, opgerig. 
Ook deur sy bemoeienis en ywer is die 
teenswoordige Weeshuisgeboue op 
Krugersdorp opgerig. Van hierdie ge- 
boue het hy self as bouaannemer op- 
getree. 





DS. P. $. GROBLER 


Gedurende 1941 het hy die bediening 
neergelê, maar sy roeping tot die evan- 
gelieverkondiging het hom nie losge- 
laat nie. Na twee jaar kon hy die 
drang terug na die amp nie meer 


@ Blaai om. 

DS. P. $. GROBLER LÊ DIE TUIG 
NEER 


@ Van vorige bladsy. 


weerstaan nie en is hy op sy versoek 
weer beroepbaar gestel. 


Na die gemeente Kensington het 
hy toe `n beroep hom laat welgeval. 
Ook daar bou hy weer `n kerk en bly 
daar vir agt jare werk toe hy `n 
beroep in 1951 na sy huidige ge- 
meente aanvaar. 


Ds. Grobler was `n persoonlikheid 
op sy eie, anders as ander leraars. In 
die kerklike lewe het hy so min of 
meer sy eie gang gegaan en was hy 
so iets van `n alleenloper. Sy opge- 
wekte geaardheid, sy eie manier om 
met mense om te gaan, sy laggende 
manier om moeilikhede op te los, sal 
hom lank laat voortlewe in die 
herinneringe van baie in die kerk. 


Hy is getroud met `n dogter uit `n 
bekende Hervormde kerklike familie 
uit Lichtenburg nl. Mollie Bodenstein, 
dogter van wyle mnr. en mev. (COT- 
nelius Bodenstein. 


Uit die huwelik is vier kinders ge- 
bore, twee seuns wat albei in die reg- 
te gestudeer het en twee dogters, 
waarvan een, mev. (prof.) Van Zyl 
Ou-Testamentikus van die Teologiese 
Fakulteit B aan die Universiteit van 
Pretoria, self `n doktorsgraad verwerf 
het. 


Ds. en mev. Grobler gaan hulle in 
Witbank vestig waar hulle `n rustige 
lewensaand vol genade van bo toe- 
gewens word. 

Joh. Dreyer. 


KERSFEES 


@ Vervolg van bladsy 12. 





Ten slotte nog net dit: Daar is 
mense wat beswaar maak teen som- 
mige van die dinge waaroor ek hier 
geskrywe het omdat dit van heidense 
oorsprong is. Hulle het goeie rede vir 
hulle standpunt. Persoonlik is ek eg- 
ter van mening dat hierdie ou gebruike 
al in so `n mate met die egte Christe- 
like boodskap gevul is dat dit nie 
meer kwaad doen nie, maar slegs goed. 
Daar is meer gebruike, terme en ge- 
dagtes in ons Christelike godsdiens 
(en wat `n belangriker rol speel as 
die dinge wat ons by Kersfeesvierings 
vind) wat van heidense oorsprong is. 
Die beslissende punt is of dit hande- 
linge is wat uitgevoer word ter ere 
van en tot aanbidding van die Chris- 
tus. 











VRAEBUS 


Die heer J. M. F. Enslin van Mêre- 
gloed, Pretoria, vra die volgende oor 


Moeder- en dostergemeentes: 


Sedert April vanjaar bevind ek my 
in die gemeente Villieria en het pas 
die afstigting van die twee nuwe ge- 
meentes Oos-Moot en Pierneef, mee- 
gemaak. Hier word vrylik deur predi- 
kante en selfs die Voorsitter van die 
Ringsvergadering, gepraat van ,.moe- 
dergemeente” en ,,dogtergemeentes” 
In die N.G. Kerk weet ek, is dit die 
gebruik. maar dit klink vir my vreemd 
in ons kerk. 


Persoonlik was ek by waar prof. 
dr. H. P. Wolmarans tydens die af- 
stigting (of vorming van 'n nuwe 
gemeente) van die gemeente Noorde- 
like Pietersburg, `n paar jaar gelede, 
gepleit het dat die woorde ,,moeder- 
gemeente” en ,,dogtergemeente” tog 
nooit deur Hervormers gebruik moet 
word nie. So het ek ook grootgeword 
en so het ek dit met graagte aanvaar. 


Ek sal baie graag deur middel van 
,Die Hervormer” ons kerk se stand- 
punt in hierdie opsig wil verneem. 





DS. JOH. DREYER 





Antwoord: 


Daar is pro's en con's, d.w.s. genoeg 
wat pleit vir die benaming moeder- en 
dogetergemeente, maar daar is ook ge- 
noeg wat daarteen ingebring kan 
word. 


Wat die laaste betref wens ek daar- 
op te wys dat in die afgelope eeu en 
meer die bogenoemde benaming veel 
gebruik word deur die Christian 
Science (kerke). Dit is hulle wat die 
benaming weer opnuut na vore ge- 
bring het. Hulle praat van die moeder- 
kerk en noem dit ,,the first Church of 
Christ; the Mother Church” in 
Boston, Massachusetts, V.S.A. terwyl 
kleinere vertakkinge van hierdie 
Mother Church” dan dogterkerke ge- 
noem word. 


'n Ander beswaar is dat die kerk 
van Rome die naam moederkerk vir 
haarself opeis in onderskeiding van 
al die ander kerke. 


Dit is twee van die redes waarom 
ek persoonlik ook nie eintlik van hier- 

MOEDER EN 
DOGTERGEMEENTES 


die benamings hou nie. Tog sal daar- 
mee ook rekening gehou moet word, 
dat daar ook pro's is, wat teen gunste 
van die benaming getuig. 


Dit is dat bv. in die oud-Christelike 
literatuur die woord moederkerk ge- 
bruik word vir `n kerk wat deur be- 
sondere omstandighede soos ouderdom 
`n voorrang het bo die ander kerke. 


Maar meer nog as dit, is dat die 
Heilige Skrif ook van die kerk as 
moeder spreek. In Galate 4:26 stel 
Paulus wet en evangelie langs en teen- 
oor mekaar. Die wet vergelyk hy by 
Hagar, die Egiptiese slavin van Sarai. 
Hierteenoor stel hy die evangelie wat 
hy by Isak vergelyk, die seun van 
Sarai, wat vry is. 


Hagar is vir hom dan die sinne- 
beeld van die berg Sinai, die berg van 
die wetgewing, en die wet bind en 
verplig en laat die mens in slawerny 
verkeer. Die evangelie egter is vir 
Paulus die sinnebeeld van die Jeru- 
salem daarbo wat vry is en dit, so 
voeg hy by, is die moeder van ons 
almal. 


Om die kerk, al is dit dan die ver- 
loste kerk in die nuwe Jerusalem daar- 
bo, ons aller moeder te noem, is nie 
vreemd aan die Woord van God nie. 
In aansluiting hieraan word dan in 
kerklike taal van moederkerk gepraat 
en daarvan afgelei die benaming dog- 
terkerk en met die vorming van ʼn 
nuwe gemeente word selfs gepraat 
van die bruidskat wat die ou moeder- 
gemeente dan aan die nuwe dogter- 
gemeente skenk. 


Hierdie woorde het nou klaar in 
ons taal burgerreg gekry en kan nie 
meer voorkom word nie. 

Joh. Dreyer. 





'N NUWE BERYMING VAN 
PS. 65 


,.De stilte zingt U toe, o Here, 
in uw verheven oord. 
Wy Zullen ons na Sion keren 
waar gij ons bidden hoort. 
Daar zal men, Heer, tot U zich wenden, 
Tot U komt al wat leeft, 
tot U, o redder uit ellende, 
die alle schuld vergeeft”. 


Dit is berym deur ds. Barnard en 
opgeneem in die nuwe Psalm- en Ge- 
sangboek van die Hervormde en van 
die Gereformeerde Kerke in Nederland. 











PASTORALE RUBRIEK 


Nadat 'n begin gemaak is met die 
hou van eredienste in die middestad 
van Johannesburg sodat die lidmate 
van die Kerk wat opgespoor sou word 
en ook die buitekerklikes met wie 
kontak gemaak sou word, die geleent- 
heid kon hê om die eredienste van 
die Kerk by te woon, is in alle erns 
daartoe oorgegaan om met die lidmate 
van die Kerk in die middestad kontak 
te maak en om gespreksgeleenthede 
met sommige van die buitekerklikes te 
soek. Die vraag wat nou pertinent na 
vore gekom het was onder andere: 
hoe nou te werk gegaan moes word om 
in bogenoemde te slaag, wat die doel- 
treffendste en mees praktiese metode 
daarvoor sou wees en van watter mid- 
dels kon ten dienste daarvan, met die 
meeste vrug gebruik gemaak word. 
(Sal iemand nie miskien nog `n deeg- 
like studie maak van die effektiewe 
aanwending van die verskillende mo- 
derne kommunikasiemedia in diens van 
die Evangelie nie!) Dit was in ieder 
geval duidelik dat van `n werksmetode 
en middels gebruik gemaak moes word 
wat hierdie tweeledige doel onder die 
bepaalde omstandighede soos in die 
middestad, die beste sou dien. 


Om nou soos die Kerk bepaal, nl. 
sensus N Ee. van huis tot huis 
op te neem” en sommer maar net by 
'n sekere straat in die ,,betonoerwoud?” 
in te val en in elke woonstelgebou van 
deur tot deur aan te klop, navrae na 
die kerkverband van die inwoners te 
maak, en ook nog terselfdertyd `n ge- 
sprek te probeer voer met hulle wat 
maar enigsins blyke gee van buitekerk- 
lik te wees, is in die middestad van 
Johannesburg `n praktiese onmoontlik- 
heid, en ten opsigte van die buitekerk- 
likes nie altyd onder alle omstandig- 
hede die korrekte benadering nie. 


Om in elke woonstelgebou die naam- 
lys van die inwoners wat in die meeste 
gevalle in die ingangsportaal van die 
woonstelgeboue aangebring is, na te 
gaan, en net die mense met die Afri- 
kaansklinkende vanne uit soek en by 
hulle navrae na hulle kerkverband te 
maak is misleiend. Dit is deesdae nie 
meer 'n vreemde verskynsel om mense 
met ,,on-afrikaanse” vanne in die Her- 
vormde Kerk aan te tref nie. In feitlik 
elke gemeente van die Kerk, en selfs 
ook onder die predikante van die Kerk 
word deesdae mense met sulke ,,vreem- 
de” vanne gevind waaroor die Kerk na- 
tuurlik baie dankbaar is. Daarteenoor 

is dit ook nie meer vreemd om mense 
met eg-afrikaans-klinkende vanne te 
vind wat kwalik ` woord Afrikaans 
kan praat of verstaan. 


Aanvanklik is gedurende die dag 
die opsigters van die woonstelgeboue, 
wat meestal bedags tuis is en ook hul- 
le inwoners ken, genader om die name 
en woonstelnommers van die werklike 
Afrikaassprekendes te bekom sodat by 
hulle in die aande wanneer hulle soms 
tuis is, aangeklop en na hulle kerk- 
verband verneem kon word. Dit kon 
by gebrek van tyd en voldoende werk- 
kragte, en as gevolg van die voortdu- 
rende uithuisigheid en rondtrekkery 
van die woonstelbewoners, net in 'n 
klein gedeeltetjie in die middestad ge- 
doen word. Hierdie metode van opspo- 
ring van die lidmate van die Kerk 
deur middel van die persoonlike kon- 
tak, blyk wel effektief te wees. Maar 
tog is gevind dat heelwat woonstelbe- 
woners uit ondervinding geleer het 
dat daar sekere Kerke is wat hulle lid- 
mate in ,,vrede en rus” laat en gevolg- 
lik op navrae na die Kerkverband, 
sonder om te blik of te bloos verklaar 
dat hulle ,lidmate” van daardie sekere 
Kerkj/e is ten einde nog langer in ,,vre- 
de en rus” gelaat te word. 


Om deur middel van-woonstel-tot- 
woonstel-te klop `n gesprek oor die 
Evangelie met die buitekerklikes te 
soek, blyk nie altyd so suksesvol te 
wees nie. Hier moet in gedagte gehou 
word dat die woonstelbewoners feit- 
lik elke aand en selfs tot `n paar keer 
per aand, opgeklop word, byvoorbeeld 
deur die verskillende Kerke en sekta- 
riese groepe, werkers van verskillende 
politieke partye, verkopers van aller- 
lei handelsartikels, ens., ens., waarvan 
sommige aankloppers op ,,takvolle wy- 
se” die voet in die deur plaas sodra 
dit oopgemaak word, net ingeval die 
,wind die deur toe waai”, om dan ʼn 
gesprek af te dwing oor die saak wat 
verteenwoordig word, of om belang- 
stelling af te forseer vir die artikel wat 
verkoop moet word. (Amusant om te 
merk hoe jou voetwerke soms deur 
die woonstelbewoners dopgehou word.) 
As reaksie hierteen openbaar heelwat 
inwoners `n houding van agterdog en 
selfs van aggressiwiteit teenoor 
vreemdelinge wat aanklop. Probeer 
nou om in hierdie atmosfeer met 
hulle `n gesprek te voer oor die 
Evangelie . . . | Tog moet dit gestel 
word dat in enkele gevalle daar `n 
vrugbare gesprek gevoer kon word 


met as eindresultaat die aflegging 
van die belydenis van die geloof in 
die gemeente, ten spyte van hierdie 
byna kenmerkende reaksie van so baie 
woonstelbewoners. Dit bewys maar 
weer net dat met die bring van die 
Evangelie nie net aan `n bepaalde 
metode en benadering gedink kan 
word nie. Die Evangelie laat hom 
pou eenmaal nie net deur 'n bepaalde 
metode of benadering voorskryf nie. 





pe 


Skrywer Ds. J. H. Steenekamp 
Predikant Middestad. 


Tog is daar na `n benadering en 
`n metode wat onder die bepaalde 
omstandighede ten opsigte van beide, 
nl. die opsporing van die lidmate van 
die Kerk en die bearbeiding van die 
buitekerklikes, die mees praktiese sou 


wees. Gevolglik is van briewe gebruik 
gemaak waarvan die inhoud toegespits 
is op die lidmate van die kerk, die 
immigrante en die buitekerklikes en 
ook opgestel is in verskillende tale, 
nl. Afrikaans, Engels, Nederlands en 
Portugees, met gefrankeerde antwoord- 
kaarte daarby. Hierdie briewe is in 
alle woonstelle, hotelle en losieshuise 
in die middestad versprei, waarop die 
reaksie van die lidmate van die kerk, 
en die buitekerklikes van die verskil- 
lende taalgroepe, behalwe van die Por- 

MIDDESTAD 
JOHANNESBURG 


@ Vervolg van vorige bladsy. 


tugese, baie bemoedigend was. (In- 
teressante afleidings kan natuurlik van 
sommige antwoorde gemaak word wat 
egter nie hier tersprake is nie.) Die 
name en adresse van die Nederlands- 
sprekendes is aan die gemeente vir die 
Nederladssprekendes gegee en aan die 
ander is `n besoek gebring. Mede as 
gevolg van die gunstige reaksie van 
die Engelssprekendes, het die Raad vir 
Arbeid onder Buitekerklikes ook be- 
sluit om die Kommissie van die Al- 
gemene Kerkvergadering te nader met 
die versoek vir die benoeming van 
'n vol voltydse bearbeider van die 
Engelssprekendes. 


Teen die briewe as opsporingsmid- 
del en as middel tot uitnodiging 
aan die adres van die buitekerklikes 
Vir 'n gesprek, kan natuurlik heelwat 
kritiek ingebring word. Byvoorbeeld: 
lidmate van die kerk wat nie meer 
kontak met die kerk wil hê nie sal nie 
deur middel hiervan opgespoor word 
nie. Dit is wel waar, maar tog het dit 
al voorgekom dat lidmate wel nie on- 
middellik op die briewe gereageer het 
nie en dan op `n gegewe moment, mis- 
kien onder geestelik druk, selfs tot 'n 
jaar daarna, van hulle deur middel 
van die antwoordkaarte laat hoor het. 
Dit sal natuurlik nie met alle lidmate 
wat nie meer kontak met die kerk 
wil hê, gebeur nie. Die enkele gevalle 
onder hierdie groep lidmate wat wel 
vroeër of later weer deur middel hier- 
van kontak met die kerk soek, maak 
die verspreiding van die briewe al die 
moeite werd. 


Die voordele verbonde aan hierdie 
middel is dat dit in 'n plek soos die 
middestad van Johannesburg, waar 
daar `n nimmereindigende rondtrek- 
kery plaasvind en daar 'n voort- 
durende uithuisigheid is, binne 'n kort 
tydjie in elke woonplek geplaas kan 
word en selfs `n paar keer per jaar 
herhaal kan word. Dit gee natuurlik 
aan die lidmate wat wel kontak met 
die kerk wil hê, die geleentheid om 
onmiddellik van hulle te laat hoor wat 
ook inderdaad `n groot bydrae gelewer 
het tot die vinnige groei van die ge- 
meente in die middestad. Hierdie 
middel kan miskien as `n aanvulling 
tot die jaarlikse sensusopname, met 
vrug deur ander stedelike gemeentes 
gebruik word. Maar dan moet onthou 
word dat die inhoud daarvan baie 
versigtig geformuleer moet wees en 
ook nie daarop ingestel moet wees 


om lidmate van ander kerke af te 
rokkel nie. 


Tot die vinnige groei van die ge- 
meente in die middestad in lidmatetal, 
het bygedra die persoonlik kontak 
wat gemaak is deur middel van die 
opkloppery van woonstelbewoners, die 
bemoedigende reaksie op die briewe 
wat versprei is en die gemeente. self 
— nog die allerbeste en doeltreffend- 
ste middel tot die opsporing van lid- 
mate en tot evangelisasie. 





ERNS EN PRET IN DIE 
KERKLIKE LEWE 


Ds. ENNIS: EN MOET EK HOM 
OOK VERGEWE 


By al die verhale oor wyle ds. P. W. 
Ennis, in lewe predikant van Klerks- 
dorp, met al sy humor en ongeërgde 
manier om grappige annekdotes te ver- 
tel, wil ons nog een byvoeg. Dit was 
met 'n prediking oor vergewing. Hier- 
die verhaal vertel ons uit die mond 
van wyle ds. Vermooten. 





DS. JOH. DREYER 





Ds. Ennis het tydens die bediening 
van ds. Vermooten op Potchefstroom 
1919-1926 met nagmaal kom help. Hy 
moes die Saterdagmiddag die voorbe- 
reidingsdiens waarneem. Die prediking 
het gehandel oor 'n teks waarin ver- 
gewing die sentrale gedagte was. 


Op sy gebruiklike ernstige wyse het 
hy gewys op die goddelike en menslike 
vergewing. God vergewe om Christus 
ontwil volkome, absoluut. Die mens is 
deur Christus geleer om sewentigmaal- 
sewe te vergewe (Mat. 18:22), almal te 
vergewe, ons vyande te vergewe en 
almal wat ons onreg aangedoen het te 
vergewe 


Toe bly hy stil en word bleek. Die 
gemeente merk dat die prediker onder 
groot spanning verkeer. Eindelik sê 
hy op 'n mompelende wyse, meer vir 
homself as tot die gemeente: ,En 
moet ek hom” — en hy noem sy naam 
— ,O0Ook vergewe?” Weer 'n stilte en 
nog groter spanning. ,,Ja, Here?” klink 
dit op `n bewende stem, en hy gaan 
met sy prediking voort. 


En wie was die meneer X wie se 
se naam hy genoem het? 


In ons Tweede Vryheidsoorlog was 
ds. Ennis as veldprediker by die Erme- 
lose kommando. En al die tyd ongewa- 

pen. 'n Verraaier het egter om een of 
ander duistere rede voor die Engelse 
militêre owerheid `n valse verklaring 
afgelê, dat ds. Ennis dan gewapen sou 
gewees het. Die verklaring is gemaak 
toe ds. Ennis gevange geneem is en 
verhoor sou word. Hy word toe voor 
die vyandelike krygsraad gedaag en op 
grond van die valse verklaring skuldig 
gevind om gefusileer te word. 





VWVyle ds. P. W. Ennis 


Op die bepaalde dag van sy tereg- 
stelling word hy op die plek van sy 
fusilering gebring op die rand van `n 
gegrawe graf, met sy rug na die graf. 
Sy oë word toegebind. 'n Half dosyn 
gewapende Tommies staan 'n paar tree 
van hom af met gelaaide gewere, mooi 
in `n ry langs mekaar. 


Die kaptein in bevel gee die eerste 
opdrag aan die soldate, en die tweede 
en die derde. En net toe die laaste op- 
drag: ,Fire” sou klink kom daar deur 
Gods beskikking `n hoëre offisier ʼn 
kolonel, op die terrein. Op sy vraag 
,What is all this going on here?” val 
ds. Ennis die kavtein wat antwoord in 
die rede en in vloeiende Engels pleit hy 
soos Brugman, soos die Nederlanders 
sal sê dat hy ganselik onskuldig is, dat 
die bewering, dat hy gewapend sou ge- 
wees het, vals is en vra nadere onder- 
soek voor hy tereggestel sou word. 


So oortuigend en met so grote erns 
het hy gespreek, dat die kolonel onder 
dié indruk van sy opregtheid kom en 
en opdrag gee, dat die blinddoek van 
sy oë verwyder moes word en dat sy 
saak eers verder ondersoek moes word. 
En toe blyk dit dat die beskuldiging 
van alle waarheid ontbloot is en ds. 
Ennis word as krygsgevange na St. 
Helena gestuur, 





Protestantse Verkenningen na Vati- 
Canum II”. Skrywers: H. Berkhof, A. 
J. Bronkhorst, C. J. Dippel, W. F. 
Golterman, H. Jonker e.a. 234 Blad- 
sye. Uitgewers: Boekencentrum, S. 
Gravenhage 1967. 

Nadat die groot Roomse ,,sinode”, 
genoem die tweede Vatikaanse-Kon- 
silie, in Desember 1965 na vier jaar 
se sittings uiteen gegaan het, het bei- 
de, Roomse en Protestantse Christene 
met reg die vraag kon stel: Wat gaan 
van al hierdie dinge word? Sedertdien 
het kerkblaaie en teologiese litera- 
tuur heelwat kommentaar gelewer op 
alles wat besluit is deur meer as 
twee duisend afgevaardigdes geduren- 
de so `n lang tydperk. Die skrywers 
van bogemelde boek kan gelukgewens 
word dat hulle die ,,moed” gehad het 
om die sestien dik konsiliedokumente 
te ontleed. Dit is geen maklike taak 
om 'n antwoord te gee op die vraag, 
wat nou eintlik die basiese of sentrale 
gedagtes was wat die konsilie so lank 
besig gehou het nie. Inderdaad het dit 
gegaan oor die boodskap van die kerk 
in `n veranderende wêreld en `n be- 
sinning oor die kerk self. 


Dit word beweer deur beide Roomse 
en Protestantse teoloë dat daar inder- 
daad na 1965 nie meer gesê kan word, 
dat Rome altyd dieselfde is nie (Roma 
semper eadem est). Die ope vraag 
is: Het die Roomse Kerk sedert hier- 
die merkwaardige vergadering inder- 
daad verander? Kan mens in elk ge- 
val praat van 'n basiese verandering 
in hierdie ,,alleensaligmakende” kerk, 
indien dit duidelik is dat op hierdie 
konsilie geen enkele leerstuk (dogma' 
herroep is nie? Ek glo nie. Die skry- 
wers probeer om hierdie vraag te 
beantwoord. Dat hier wel 'n merk- 
waardige verandering in houding 
teenoor die geskeie broeders en sus- 
ters (die Protestante) na vore getree 
het, is ongetwyfeld duidelik. Ook is 
dit duidelik dat `n verandering inge- 
tree het t.o.v. die Roomse waardering 
van die Bybel, die lees van die Bybel, 
waardering vir die verkondiging van 
die Woord naas die bediening van die 
sewe sakramente, hersiening van die 
liturgie in die kerk, 'n veel groter 
waardering van die gewone lidmaat 
(die leek genoem), ens. Ook is daar 
heel beslis `n verandering in die 
Roomse kerkregering. Kortliks: Het 
daar werklik 'n ,,rewolusie” gekom in 
die Rooms-Katolieke kerk? Protes- 
tanste teoloë van naam het hulle op 
bekwame wyse in hierdie boek met 
genoemde vraekompleks besig hou. 
Graag beveel ons dit aan. 


P. J. Theo. Koekemoer. 
Potchefstroom-Noord. 


G. H. Plantiga, Jeugd en Godsdienstige 
Vorming, Inleiding tot een gods- 
dienstpedagogische benadering van 
enige Cathechetische problemen, T. 
Wever, Franeker, 1967, prys R3.05. 


Hierdie geskrif is `n proefskrif vir 
die verkryging van 'n doktorsgraad in 
die teologie. Daarom 1ê die geskrif 
meer op die weg van predikante en 
geskoolde teoloë as op die weg van 
nie-teologies geskoolde lidmate. 


Die boek is 'n godsdienspedagogiese 
benadering van enkele kategetiese pro- 
bleme. Langs hierdie weg wil die 
skrywer tot `n nuwe ontmoeting van 
die teologie met die pedagogiek kom. 
Om hierdie doel te bereik gaan Plan- 
tinga uit van die sienswyses van 
Roscam Abbing, `n teoloog en promo- 
ter van hierdie studie en van Lange- 
veld, `n pedagoog. Die proefskrif of 
die grootste gedeelte daarvan is dan 
eintlik 'n sintese van die beskouings 
van Roscam Abbing en Langeveld. 


Die skrywer het deur sy boek met 
my gepraat soos 'n man uit 'n ander 
wêreld en oor `n wye kloof heen. Hier- 
die ander wêreld is vir my nie onbe- 
kend nie — net uiters onaanvaarbaar! 
Daarvoor is dan verskillende redes: 


a) Die skrywer gaan uit van stand- 
punte wat teologies onhoudbaar is. 
So betoog hy bv. sonder om self 
die skrifgegewens na te gaan, saam 
met Bylsma dat kategese onder die 
opvoeding tuis hoort: Hiermee sien 
hy nie in dat hy dan die evangelie 
tot kultuurgoed en ,,opvoedingsmid- 
del” in die hand van die mense 
maak nie. 


b) Hy betoog dat die kategese nie 
slaag nie en oor die koppe van die 
katkisante gaan, omdat dit te wei- 
nig rekening hou met die belewings- 
wêreld van die katkisante. Hy wil 
dan dat die kategetiese strukture 
aangepas word by die belewings- 
wêreld van die katkisant. Dit wil 
hy omdat die doel van die kategese 
vir hom die vorming van die sg. 
,religieuse persoonlikheid” is. Sy 
groot beswaar teen die meeste 
handboeke oor kategese is dan ook 
dat hulle wel alles te sê het oor 
die Heilige Skrif en die verkondi- 
ging van die Woord, maar niks sê 
oor wat vir hom die belangrikste 
is nl. die belewenswêreeld van die 
jongmens! 


Cc) Die skrywer verbly hom daarin dat 
hy langs die weg wat hy met die 


WAT KAN U LEES? 


kategese bewandel het, die grond- 
slag kan lê van 'n antropologiese 
teologie. Hy wil dus oor God praat 
vanuit die mens en nie vanuit Gods 
Woord nie. Dit verbaas dan ook 
gladnie dat hy die oorlede Ameri- 
kaanse politieke agitator, dr. Mar- 
tin Luther King, as so `n goedge- 
balanseerde ,,religieuse persoonlik- 
heid” beskou, dat daar gerus `n 
paar katkisasieklasse aan die per- 
soon en werk van dr. King gewy 
kan word nie. 


Kortom: 


Ek kan die boek nie beskou as `n 
verryking van die leesstof oor die kate- 
gese nie. Die boek kan egter wel ge- 
lees word, maar dan om daarin te sien 
wat die kategese nie is nie en ook 
nooit mag word nie. 

7.1. de. Wet. 





Wat sê die Wet? deur dr. F. E. o'B. 
Geldenhuys. N.G. Kerkuitgewers, 
Pretoria. Prys onvermeld. 


In hierdie brosjure van 53 bladsye 
word die algemene regsreëls van 
belang vir lidmate van die kerk” in 
eenvoudige, duidelike taal behandel. 
Dit gaan oor drie sake nl. Wanneer 
hy(sy) in die kerk wil trou; wanneer 
'n lidmaat sy testament wil opstel; 
wanneer hy as lid van die kerkraad 
praat (lasterreg). 


Dit dien `n goeie doel en ons beveel 
dit aan. 
Joh. Dreyer. 





GELUKWENSE AAN 
MEV. HENRIETTE GROVE 


Mev. (prof.) Alwyn Grové van Pre- 
toria word van harte gelukgewens 
met haar skryfstersprestasie. Nie al- 
leen vloei reëlmatig die een boek na 
die ander, en almal van uitstaande 
gehalte, uit haar pen nie, maar daarby 
kom nog dat sy in 1967 die CNA.- 
prys met haar publikasie: Jaarringe 
verower het en vanjaar het sy die 
W. A. Hofmeyrprys vir letterkunde 
ontvang vir dieselfde bundel kortver- 
hale. 


Haar man wat ook gelukgewens 
word met sy knappe vrou is ook lid 
van die Kuratorium vir Teologiese Op- 
leiding en ouderling in die studente- 
gemeente Philadelphia. 

GEMEENTE EMPANGENI 


Die naweek van 16 tot 18 Augustus 
was nie net 'n blye dag in die kerk 
nie maar ook 'n historiese tydvak in 
die geskiedenis van die Nederduitsch 
Hervormde Kerk in Natal. 'n Blye 
geleentheid omdat die eerste pastorie- 
paar van die pas afgestigte gemeente 
Empangeni ontvang is. 'n Historiese 
geleentheid omdat nog 'n gemeente van 
ons kerk in Natal bygevoeg is. Dié 
gebeurtenis is kenmerkend van ons 
kerk se groei en vooruitgang in Natal. 


Op 21 Junie 1968 het van die Her- 
vormde gemeente Durban afgestig die 
nuwe gemeente wat die naam dra Em- 
pangeni. Die gemeente is geografies 
betreklik groot. Hoewel Empangeni 
(wat die lidmatetal betref) die kern 
vorm binne die gemeente en ook die 
standplaas is van die gemeente, is 
daar `n aantal buitewyke waarvan 
sommige uitgestrek lê. Die nuwe ge- 
meente strek van effens suid van 
Stanger tot by Mtubatuba in die noor- 
de. Die gemeente dek dus 'n groot ge- 
deelte van die noordkus. By Mandini 
ongeveer 35 myl suid van Empangeni 
is 'n sterk en aktiewe buitewyk van 
die gemeente. Ander buitewyke digby 
is in die binneland geleë. Verder ook 
Kkambonambi en Mtubatuba wat on- 
geveer 30 myl noord van Empangeni 
is. 


Aanvanklik was al hierdie gedeeltes 
buitewyke van die gemeente Durban. 
Die leraar van Durban het dan gereeld 
een keer per maand dienste te Em- 
pangeni waargeneem asook beurtelings 
te Stanger en Mandini. Die ywer van 
die lidmate in en om Epageni spreek 
uit die feit dat reeds in 23 Februarie 
1963 `n kerkgebou te Empangeni in- 
gewy is en dit is met die kapitaal 
deur die betrokke lidmate ingesamel 
afbetaal. Hierbenewens het dieselfde 
lidmate ook 'n aantal erwe langs die 
kerkgebou aangekoop wat aan die ge- 
meente die ruimte bied om in die toe- 
koms 'n nuwe en groter kerkgebou op 
te rig. Ondertussen het die jong ge- 
meente ook sy eerste pastorie in Em- 
pangeni aangekoop. Onlangs het die 
gemeente 'n groot verkoping van al- 
lerlei eetgoed te Richardsbaai gehou. 
'n Bedrag van meer as R400 is gein. 
Nietemin is die lidmatetal nog te klein 
om geheel en al selfonderhoudend te 
wees. Die getal lidmate is net onder 
die 200. Gelukkig het die Raad van 
Finansies dit goedgekeur dat die ge- 
gesubsidieer sal 


meente voorlopig 


word uit die Fonds vir gemeenteop- 
bou. Die gemeente glo egter dat hy in 
die nabye toekoms daarin sal slaag 
om ook finansieel selfstandig te word. 


So het die vreugdevolle dag van 17 
Augustus aangebreek. Die gemeente 
se eerste pastoriepaar, ds. en mev. L. 
J. J. Nell is ontvang. Die gemeente 
was, wat sy eerste beroep betref, ook 
gelukkig. Ds. Nell was die konsulent 
van die nuwe gemeente, maar is nou 
ook sy eerste leraar. 


Ds. en mev. Nell is tydens `n ver- 
welkomingsfunksie in Empangeni ver- 
welkom en ontvang. Die funksie het 
plaasgevind in die kerksaal van die 
plaaslike N.G. gemeente. Ten spyte 
van ongure weersomstandighede (want 
dit kon die geesdrif van die lidmate 
nie demp nie), was die saal gepak van 
lidmate. Ds. J. P. J. Wagenaar van 
Durban-Suid het tydens die funksie op- 
getree as seremoniemeester. Ds. 
Wagenaar is ook die konsulent van die 
gemeente. 


Nadat ds. Wagenaar met gebed ge- 
open het, het ouderling P. W. van 
Staden ds. Nell namens die Kommis- 
sie van die Algemene Kerkvergadering 
verwelkom. Hy het die groete van 
die Kommissie oorgedra en die ge- 
meente krag en sterkte toegewens. Hy 
het gewys op die geweldige taak van 
die kerk in Natal waar kerklike afval- 
ligheid veral voorkom. Hy het die 
groei van die gemeente in vooruitsig 
gestel asook die moontlikheid van ʼn 
verdere afstigting in die toekoms. (Die 
hawe-ontwikkeling te Richardsbaai be- 
loof groot vooruitgang wat uitbreiding 
betref. Na verwagting kan 'n stad met- 
tertyd tevoorskyn tree in die Empan- 
geni-Richardsbaai gebied) 


Vervolgens het ds. N. J. J. van 
Rensburg, voorsitter van die Ring van 
Pietermaritzburg, die pastoriepaar na- 
mens die Ringskommissie en die ge- 
meentes binne die Ring verwelkom. 
Hy het op die belangrike feit gewys 
dat Empangeni homself nie gelukkig 
genoeg kan ag om 'n predikantspaar 
te verwelkom nie: groot gemeentes in 
die kerk is vakant en daar is 'n tekort 
van 54 predikante in die kerk. Hy het 
die gemeente hartlik gelukgewens met 
die blye dag. 


Raadslid F. C. van Niekerk het na- 
mens die Stadsraad van Empangeni sy 
beste wense en groete oorgedra en die 
samewerking van die Stadsraad be- 
loof. 

Gemeentelike Berigte 


Namens die plaaslike Ned. Geref. 
gemeente het ds. H. D. du Toit ds. en 
mev. Nell verwelkom. Hy het die hoop 
uitgespreek dat hul arbeid vrugbaar 
sal wees. Mnr. A. van der Walt het 
namens die plaaslike Geref. gemeente 
`n woord van verwelkoming gespreek 
en daarop gewys dat die platteland 
net soveel probleme as die stad het. 


Ouderling F. F. du Toit het namens 
die gemeente Durban groete en seën- 
wense oorgedra. Hy het die goeie 
kwaliteite van ds. Nell aan die nuwe 
gemeente en gaste uiteengesit. Hierna 
het prof. H. J. Dreyer namens die ge- 
meente Empangeni hul eerste predi- 
kant welkom geheet en die gemeente 
se hand van samewerking aangebied. 


Ds. Nell het ten slotte geantwoord 
en die sprekers bedank. Hy sou self 
'n jaar gelede dit moeilik gevind het 
om te glo dat hy so spoedig die leraar 
sal wees van `n gemeente aan die 
noordkus van Natal. Sy beleidsver- 
klaring staan nie apart nie, maar sal 
Sondag vir Sondag op die kansel ge- 
doen word op grond van die Skrif 
waarin die gelowige se beleidsverkla- 
ring in werklikheid vervat is. 


Na die sing van Psalm 146:1 het die 
aanwesiges gesellig saamverkeer om 
persoonlik met ds. Nell en sy gade 
kennis te maak. Die susters het 'n 
voorraad eetgoed en drinkgoed voor- 
sien wat skynbaar geen einde geken 
het nie. 


Dieselfde aand om 7 nm. het die 
bevestiging plaasgevind in die Her- 
vormde kerk van Empangeni. Die kerk 
was stampvol. Die bevestiging is waar- 
geneem deur ds. N. J. J. van Rensburg 
wat 'n treffende preek gelewer het na 
aanleiding van II Timotheus 4:1-5. Die 
volgende oggend om 10 vm. het ds. 
Nell sy intreepreek gelewer. Die teks 
van sy prediking was Efesiërs 6:18-19. 


Ds. Nell, as voormalige konsulent 
van hierdie gemeente, is nie net be- 
kend met die lidmate nie, maar ook 
met die omgewing. Die gemeente glo 
dat met die bearbeiding van ds. Nell 
en die seënende hand van die Here 
hy van krag tot krag sal groei. 

AJA. 


Universiteitskollege van Zoeloeland. 
Pos Kwa-Dlangezwa. 


@ Addendum: Reeds in ongeveer 1923 
was daar enkele Hervormers in 
Empangeni wat destyds 'n gehuggie 
aan die woeste en onbekende Noord- 
kus van Natal was. Toe is perio- 
diek dienste gehou in die huise van 


genoemde Hervormdes deur die 
predikant van Durban. Predikante 
wat dienste in Empangeni gehou 
het was di. Labuschagne, Fourie, 
Mouton en Buitendag. Die pioniers- 
werk van ouderling C. L. Breyten- 
bach en diaken Thys Roos e.a. sal 
sonder twyfel lank onthou word in 
die annales van die gemeente. 





CHIPINGA BOU 


Hierdie klein gemeente op die uit- 
hoek van Suidelike Afrika (Suid van 
die Sambesi) mik al vir baie jare om 
'n eie kerkgebou te bekom. En dit 
wil voorkom of die feitlik onmoontlike 
tog gaan gebeur en werklikheid word! 
Chipinga bou kerk! Na ontelbare 
struikelblokke en brie wat moes oor- 
kom word, is die eerste sooie gespit. 
Die fondament is voltooi en dis die 
ene gewerskaf en gebou. Die opge- 
wondenheid van die paar lede is op 
hulle gesigte te lees. Wanneer dit sal 
voltooi wees is moeilik te skat. Ons 
gaan spook en uithou en aanhou — 
tot ons kan inwy! 


' Maak asseblief hierdie lompe aan- 
kondiging ,,persklaar” en plaas in die 
volgende ,,Die Hervormer” vir kennis 
(of tot kennis) van die vele Hervor- 
mers en andere wat so goedgunstiglik 
en gewilliglik bygedra het tot ons 
boufonds wat die taak vir ons wel 
moontlik gemaak het en aan wie ons 
so baie dank verskuldig is en wat mis- 
kien sit en wonder wat dan aangaan 
dat daar dan niks van Chipinga ge- 
hoor word nie. 


Die uwe, 
Posbus 99, G. Ferreira, 
Chipinga, Oud./Skriba. 
Rhodesië. 





VREDEFORT EN DIE WEESHUIS 


Daar was `n tyd toe die sorg Vir 
die Weeshuis die belangstelling van 
die hele kerk beetgepak het. Baie 
huisgesinne het as die oes ingesamel 
word gedink aan die Weeshuis wat 
sy deel gekry het — mielie-oes, ert- 
appels, -ingelegde en gedroogte vrugte- 
oes, seep, ens., ens. Kan u u voorstel 
wat dit vir die Weeshuis beteken as 
op daardie wyse al die ingelegde vrug- 
te of seep voorsien word? 


Deur verskillende omstandighede het 
dit feitlik in onbruik geraak. Nou berig 
die gemeente Vredefort dat hulle cike 
jaar met seepkooktyd aan die Wees- 
huis dink. Net agt susters se bydrae 
verteenwoordig 136 groot stene boer- 
seep. Dan skryf hulle . . . ,dink nou 
net hoe kan die Weeshuis nie gehelp 
word as die wiel eers so aan die rol 
is nie?” 


Lidmate praat soms vaa die Wees- 
huis of enige ander kerklike instelling 
as iets wat daar ver is en ons eintlik 
nie raak nie, want ander doen dit. 
Daar is nie iets soos ,ander” in die 
kerk nie. Elkeen van ons is een van 
die ,,ander”. Dis 6ns werk daardie an 
Ons kinders. 


P. M. Smith. 





GEMEENTE ESTCOURT 
HOU BASAAR 


Die gemeente is gestig in 1954. 
Spoorwegkonstruksiewerke in 1955 het 
die gemeente vinnig laat groei tot `n 
ledetal van 125, daarom dan ook dat 
grond aangekoop is en `n kerk gebou 
is. Na die konstruksiewerke is die 
amptenare weer elders heen verplaas 
en die oorblywende lidmate was toe 
slegs 40 en met `n groot bedrag skuld. 
Deur die jare heen was dit `n moei- 
like stryd op finansiële gebied. Kon- 
sulentsfooie kon nie bygebring word 
nie, so ook is geen heffings betaal nie. 
Uit wanhoop het `n groot gedeelte 
van die gemeente in 1966 reeds dit al 
oorweeg om aansoek te doen vir die 
ontbinding van die gemeente. Die ge- 
meentelede was ywerig maar die swaar 
las het die geesdrif gedemp. 


Aan die begin van 1967 wend die 
gemeente `n hernude poging aan om 
die mas op te kom en word ryklik 
geseën deur die inkomste vir die jaar 
te vervyfdubbel. Nou kon die gemeente 
vir die eerste keer agterstallige heffing 
betaal wat toe reeds op R600.00 te 
staan gekom het en kon ook vir die 
eerste maal verpligtinge ten opsigte 
van konsulentskap nakom in Julie 
dieselfde jaar kon die gemeente met 
finansiële hulp van die Ring se uit- 
breidingsfonds pastorale hulp bekom 
in die persoon van senator ds. T. F. 
J. Dreyer. Sy werk hier sal lank ont- 
hou word. Die aantal lidmate neem toe 
van 43 aan die begin van die jaar tot 
65 aan die end van die jaar. 


Met toegewyde volharding het ds. 
J. B. J. van Rensburg (konsulent) die 
gemeente voortdurend bemoedig. `n 
Merkwaardige oplewing het plaasge- 
vind. Aan die begin van 1968 besluit 
die gemeente om 'n basaar te hou en 
die inkomste daarvan aan te wend vir 
skulddelging. Nou is daar nie meer 
keer nie; almal spring aan die werk 
met 'n opgewonde ywer wat nouliks 
nageboots kan word; daar word gebak, 
gekollekteer ens. Die 65 lidmate het 
die hande inmekaar geslaan; net dic 
heel beste moet gedoen word; dit moet 


'n groot basaar wees. Daar is geen 
stroewe en moedelose gesig in die ge- 
meente meer nie, maar het plek ge- 
maak vir vriendelik stralende gesigte. 


Uiteindelik is dit 7 September, die 
dag van die basaar. Om 6 vm. daag 
die eerste twee susters en `n broeder 
by die stadshuis op waar die verrig- 
tinge om 8 vm. begin. Spoedig daarna 
kom die werkers en werksters en 
bring die tafels in gereedheid. Heerlike 
en aantreklike vleis en 450 lb. boere- 
wors word uitgestal praat nie van 
die gebak nie. Die kaartjieverkopers 
neem plekke in; vinnig stroom mense 
in en drom om die tafels. Die konsu- 
lent, ds. J. B. J. van Rensburg, daag 
op en met sy kenmerkende wyse doen 
hy `n ronde by die tafels en wissel 
opbeurende woorde met die werksters. 
Die toeloop word groter, en die 
kaartjieverkopers staan bont om die 
regte kleingeld uit te keer. Van tafel 
tot tafel sien jy gelukkige gesigte kop- 
knikkend en oogknikkend aan mekaar 
beduie dat dit goed gaan. Maar daarby 
eindig dit nie, want die nuuskierigheid 
het die oorhand gekry en telkens kom 
een of ander lidmaat (die predikant in- 
gesluit) om te verneem welke bedrag 
reeds ge-in is. Dit lyk soos `n klompie 
opgewonde kinders. Om 11.30 vm. is 
alle artikels reeds verkoop. Bykans 
die hele gemeente bly saamdrom om 
die finale inkomste te verneem. Die 
geld word getel. Kan dit waar wees? 
Tel oor! Koppe teen mekaar oor die 
tafeltjie, met die van ds. van Rensburg 
in die middel, word dit weer getel. 
Ja waarlik dit is R1430.00. Trane van 


vreugde kom in sommige oë. ,,Waar- 
lik die Heer is goed vir ons” prewel 
`n lidmaat. 


Met dankbare harte wend die ge- 
meente sy oë op na Hom wat ons 
ryklik geseën het. Ook dank ons die 
families Swart van Lusthof, Lichten- 
burg en die Coetzee's van Soetmelks- 
vlei, ook van Lichtenburg vir hulle 
milde bydrae wat dit vir ons moontlik 
gemaak het om die mooi bedrag te in. 


Die juk druk nog baie swaar maar 
die 65 lidmate onder die inspirerende 
leiding van ds. en mevrou J. B. J. 
van Rensburg (konsulent), is ons oë 
gevestig op die Here vanwaar al ons 
hoop en verwagting is: Hy voorsien 
en hou ook hierdie klein gemeente 
in stand. 

w.g. C. A. Strydom, 
Skriba. 

oe oe 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 








SWANEPOEL — Catherina Maria (Grobler). Gebore 
10 Junie 1900. Met liefdevolle herinnering dink ons 
terug aan ons dierbare moeder wat ons vader voor- 
uitgegaan het op 8 Maart 1964. Gesang 22:1 en 3. 
Verlangende kinders, kleinkinders en agterklein- 
kinders. 
Kobus Swanepoel. 
Posbus 257, Leslie. 





LABUSCHAGNE — Jan Hendrik. Dertien lange jare 
van bittere verlange is reeds verby, maar onvergeetlik 
bly vir ons die dag van 25 Desember 1955, toe ons 
moes afskeid neem van my dierbare eggenoot, ons 
vader en grootvader. Die jare kom en gaan maar 
die eensaamheid en verlange is daagliks my deel, 
maar ek berus in Sy wil. 


Verlangende eggenote, kinders en kleinkinders. 
Reitzstraat 32, Vrede. 





COETZEE — Anna. Met tere herinneringe dink ons 
terug aan 8 November 1967 toe van ons weggeneem 
is ons dierbare moeder en ouma. Verlange sal al- 
tyd bly staan. 

Stoffel, Magriet en kinders. 





HEYNEKE — Antonie Willem. In tere herinnering 
staan ons weer stil by die donker aand van 31 
Januarie 1961 toe die Heer ons vader opgeroep het 
tot hoër diens. Ons liewe vader slaap sag. 
Verlangende kinders, Danie, suster en kleinkin- 
ders. 
D. P. Richars. 


DOODSBERIGTE 


NOLTE — Josephus Johannes. Dit het die Heer be- 
naag om nom. van ons weg te neem in die gryse 
ouderdom van 87 paar, op 10 Oktober 1968. 

Hy was sy lewe lank 'n getroue Hervormer, 'n 
dierbare eggenoot en 'n altyd voorbeeldige en ge- 
liefde vader en grootvader. Ons sal hom oneindig 
mis. ) 

Bedroefde eggenote A. M. Nolte, kinders en klein- 
ders. 

Middelburg, Tvl. 








MULLER — Johann Christiaan. Op 17 Oktober 1968 
is van ons weggeneem my eggenoot, ons vader en 
oupa in die ouderdom van 69 jaar. 
Ges. 588:7: Hoogte, diepte, vreugde of rou— 
niks ontruk my aan Gods trou. 
Bedroefde eggenote, kinders en kleinkinders. 
Mev. N. Pretorius. 
Bulkop, Pk. Tolwe. 

DOODSBERIGTE 


Dit het die almagtige God behaag om die siele 
van ons tans gestorwe broeders en susters wie 
se name hieronder vermeld word, tot Hom te 
neem. Hulle liggame is aan die aarde toevertrou 
in die vaste en sekere hoop van die opstanding 
tot die ewige lewe deur ons Here Jesus 
Christus wat die vernederende liggaam aan Sy 
verheerlikte liggaam gelyk sal maak. Die familie 
treur oor hulle heengaan en die Hervormde 
gemeenskap treur saam. 





SWANEPOEL — Petrus Wilhelmus Schalkwyk. 
Gebore 23 Julie 1896. Dit het die Heer behaag om 
plotseling van ons weg te neem op 22 Julie 1968 
ons geliefde vader, grootvader en oorgrootvader. 
Gesang 180:5. 

Bedroefde 9 kinders, 9 skoonkinders, 28 klein- 
kinders, 6 aangetroude kleinkinders en 3 agterklein- 
kinders. 

Kobus Swanepoel. 
Posbus 257, Leslie. 








VAN DER MERWE — Gertruida 
S. S. P. Onvergeetlik is die mêre 
van 23 Junie 1968, toe van ons so 
skielik weggeneem is, ons dier- 
bare eggenote, moeder en groot- 
moeder in die ouderdom van 
83 jaar. 


Ons mis ons moeder baie, maar 
ons berus in die wil van die he- 
melse Vader. Ons dank haar vir 
haar pragtige voorbeeld en mooi 
gedagtenis wat ons nooit sal ver- 
geet. 


Van haar bedroefde eggenoot, 
kinders en kleinkinders. 


F. C. v. d. Merwe. 
Felstraat 20, Wolmaransstad. 








PRINSLOO — Rachel Gezina Philippina. Onvergeetlik 
bly vir ons die mêre van 21 Augustus 1968 toe van 
ons weggeneem is na die hemelse woning, ons dier- 
bare moeder. Eensaam is die dae, stil die verlange 
maar lifedevol die herinneringe. Ons dank die Heer 
vir haar voorbeeldige lewe. Stil soos sy gelewe het, 
het sy haar lyding gedra met Sy genade. Jes. 82:22. 


Beproefde eggenoot, kinders, kleinkinders agter- 
kleinkinders. 





KOTZE — Hendrik Joachim. Op sy 69ste verjaardag, 
12 Julie 1968, nadat hy sy eie geslag volgens die 
raad van God gedien het, het hy ontslaap. 

Treurende eggenote, gemeente en gemeenskap. 
Pandam, Pk. Coetzersdam. 








Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die Ned Herv. Kerk 
van Afrika. 


Intekengeld: 75c. per jaar. 


Die blad verskyn in die begin van 
elke maand. Stukke vir publikasie 
moet die redakteur op die allerlaaste 
bereik, veertien dae voor publikasie. 


ADVERTENSIETARIEWE : 


Geboortes, verlowings, en huwelike 

R1.00 vir 'n maksimum van 60 woorde, 

en 2 sent per woord bo 66 woorde, 
vooruitbetaalbaar. 


Doodsberigte en In Memoriams 
R1.60 per plasing. 


Die Advertensiebestuurder, 
DIE HERVORMER, 
Posbus 171 — Krugersdorp. 


Advertensies moet aan die advertensie- 
bestuurder gestuur word nie later nie 
as die eerste van die maand van 
publikasie nie. 


As 'n foto geplaas moet word: R6.00 
ekstra vir die maak van drukkersblok. 





Gedruk deur: 


NH.W.-PERS, 
Humanstraat 55, Krugersdorp. 


Amptelike Berigte 


@ BEROEPE PREDIKANTE: 


Die volgende predikante wat be- 
roep was het dit nie aanvaar nie. 
Ds. F. H. v.d. Merwe van Rietspruit 

na Marble Hall. 

Ds. G. M. M. Pelser van Philadelphia 
na Springs-Oos. 

Ds. A. M. Swanepoel van Warmbad 
na Kuruman en Witbank-Suid. 
Ds. C. L. v.d. Berg van Phalaborwa 

na Pietersburg. 

Ds. C. L. Badenhorst van Oos-Londen 
na Vanderbylpark. 
Ds. F. C. B. Kotze van Pretoria-Wes na 

Wonderfontein. 

Ds. J. M. Labuschagne van Louis 
Trichardt na Johannesburg-Wes. 
Ds. J. A. A. Schroeder van Brakpan/ 

Harmonie na Lichtenburg-Oos. 

Ds. J. F. Fouton van Hartebeestpoort 
na Carletonville. 
Ds. G. C. van Staden van Losberg na 

Turffontein. 


@ BEROEPE AANGENEEM : 


Ds. C. S. v. H. Steenekamp van Wes- 
tonaria na Johannesburg-Wes. 

Ds. F. J. Engelbrecht van Sundra na 
Pietersburg. 


@ BEROEPBAARSELLING : 


Ds. P. D. Smit wat die afgelope tyd in 
Nederland gestudeer het word ge- 
luksewens met sy geslaagde dok- 
torale eksamen. Hy is weer beroep- 
baar gestel en is reeds beroep na 
Umtali-kombinasie, sy vorige stand- 
plaas. 


@ BEDANKING Ds. I. J. JOUBERT: 


Ds. I. J. Joubert van Suid-Rand het 
die bediening neergelê om verder te 
studeer. Hy word bedank vir sy werk 
as predikant in Vliegepoort, Alber- 
ton en Suid-Rand. Dit is jammer dat 
ons hom nou moet verloor as predi- 
kant. 


S.AU.K. PROGRAM 


@ EREDIENSTE: 


6 Desember — 10.30 vm.: 
Mediumgolfsenders, F.M. en R.S.A: 
Krugersdorp-Oos. 


15 Desember — 7.00 nm.: 
Kortgolfsenders en S.W.A.. Durban. 
Prediker: Ds. L. J. J. Nell. 


25 Desember — 9.00 vm.: 
Ons kan later eers gemeente be- 
vestig. Kortgolf en S.W.A.—9 vm. 
29 Desember — 10.30 vm.: 
Kortgolf en S.W.A: Johannesburg- 
Wes. 


OGGEND- EN AANDOORDENKINGS 


Woensdag 4 Desember: 
Ds. S. J. Botha. 
Maandag 9 Desember: 
Ds. M. J. van Schalkwyk van 
Randburg. 
Maandag 16 Desember (Geloftedag) en 
Sondag 22 Desember (Aandoorden- 
kings): 
Dr E. 
Oos. 
Woensdag 18 Desember: 
Ds. J. J. du Toit van Randfontein. 
Dinsdag 24 Desember: 
Ds. A. J. Willemse van Florida. 


J. Mans van Krugersdorp- 





OGGENDGODSDIENS 


Dinsdag 3 Desember: 

Ds. J. J. Smit van Villieria, Pretoria. 
Dinsdag 10 Desember: 

Ds. P. M. Smith van Pretoria. 
Dinsdag 17 Desember: 

Ds. W. J. Roos van Pretoria-Noord. 





ONTWAAK MY SIEL 


Sondag 25 Desember (Kersdag): 
Ds. J. B. J. van Rensburg van 
Pietermaritzburg. 

Sondag $ Desember: 
Ds. J. P. J. Wagenaar van Durban. 





LUISTER OOK NA 


Huisgodsdiens: 
Weeksdae: Maandae tot 
Vrydae — 7.15 nm. 
Saterdae — 7.10 nm. 





SONDAE 


G1Onm. Kom na die waters (Byvel- 
voorlesings) opgestel deur 
dr. D. J. Booysen. 

8.50 nm. Onder die soeklig — 'n 
reeks deur dr. A. P. Treurnicht. 

910Onm. Wat sê die Bybel olv. 
Danie Erasmus. 

Die program: Sondagse Jeugprogram 
verval in Desembermaand. 


P. M. Smith. 
(Skriba.) 


Die Hervormer, Desember 1968, Bladsy 21 


LESERS AAN DIE WOORD 


SPIRITISME DIE WERK VAN 
SATAN 


Baie graag wil ek die bostaande 
onderwerp behandel, volgens 'n arti- 
kel wat verskyn het in `n tydskrif 
genaamd ,,Die Ster”, waarin beweer 
word dat spiritisme bo-natuurlike 
operasie uitgevoer het, en wat volgens 
hulle baie geslaagd was. Maar volgens 
die Heilige Skrif, gaan ek bewys dat 
dit alles die mag van Satan is, 
en vir my medegeloofsgenote meer lig 
op die saak werp. Volgens die Woord 
van God, wat ons enigste gids op die 
lewenspad is, en as ons daaraan vas- 
klem, sal ons nie so maklik van die 
regte spoor dwaal nie en, nog 
minder sal die kind van God hom 
wend na spiritisme of `'n medium, 
het die mens wat hom begewe 
na geeste van afgestorwenes, reeds 
sy God verloën en staan hy baie ver 
van die ewige waarheid. Lev. 19:31. 
Helder spreek Gods Woord as 'n erns- 
tige vermaning tot u en my: ,Begeef 
julle nie tot die geeste van afgestor- 
wenes en die geeste wat waarsê nie, 
soek hulle nie, om julle deur hulle te 
verontreinig nie. Ek is die Here julle 
God”. Ja nog 'n ander vermaning. 
Lev. 20:27: ,En as daar in 'n man of 
vrou 'n gees van `n afgestorwene is, of 
`n gees wat waarsê, moet hulle seker- 
lik gedood word. Hulle moet gestenig 
word. Hulle bloedskuld is op hulle”. 
Daarom dan, die dinge wat deur 
Spiritisme geleer word is `n dwaalleer, 
en is dit alles die mag van Satan. Ja 
vir die ware christen is daar wel ge- 
noeg bewyse om hierdie dwaalleer te 
beveg, en wat deur die Heilige Skrif 
bewys kan word. Want die geeste van 
die duiwel wat voorgee, dat hulle 
geeste van afgestorwenes is, is die 
grootste leuenaars wat Satan gebruik 
om die onvaste siel weg te sleep en op 
'n dwaalspoor te bring en sy leerstel- 
lings daarmee te versterk om sodoen- 
de vir die mens die waarheid van die 
Bybel op daardie sluwe wyse kragte- 
loos te probeer maak. As u 'n volge- 
ling van Jesus is, moet u gereed wees 


om hierdie bose magte wat besig is 
om uit te brei te weerstaan en te 
beveg, met die wapenrusting van die 
geloof. Ja nog 'n stelling wat as be- 
wys dien, vind ons in Jesaja 8:19-20 
soos volg: ,En as hulle vir julle sê, 
raadpleeg die gees van afgestorwenes 
en geeste wat waarsê, wat piep en 
mompel, moet 'n volk nie sy God raad- 
pleeg nie! Moet vir die lewendes die 
dooies gevra word? Weer 'n ernstige 
oproep van God deur die profeet 


Jesaja in vers 20: ,,Tot die wet en die 
getuienis; as hulle nie spreek volgens 
hierdie woord nie, is hulle 'n volk wat 
geen daeraad het nie”. Daarom dan, 
al die dinge wat deur Spiritisme uit- 
gebasuin word, is bloot 'n leuen van 
Satan. As die mens dus met hart en 
siel gewillig is om die woord van 
Jesus aan te neem en uit te leef, sal 
hy instaat wees om die sogenaamde 
openbaarmaking van Spiritisme te er- 
ken, dat dit die sluheid en lis van die 
grootste leuenaar van die wêreld is, 
maar in plaas daarvan, is daar tog 
mense wat die oë vir die waarheid 
van Gods Woord sluit. Daarom gaan 
die Spiritisme met alle mag tot hulle 
beskikking hulle verset teen die waar- 
heid en juis daarom sal God hulle die 
krag van die dwaling stuur om die 
leuen te glo”. 2 Thes. 2:11. Gelukkig 
diegene wat hulle teen hierdie dwaal- 
leer verset val nie die mens aan nie, 
maar die Satan met sy bose geeste uit 
die hel. Daarom kan elkeen met hier- 
die pragtige leuse So sê die Here na 
vore kom en die listige vyande te 
gronde werp. Wanneer geeste van af- 
gestorwenes, soos deur Spiritisme be- 
weer word, in die nabyheid van familie 
en vriende is, of kan kom, waarom 
sal en kan hulle dan nie saam met 
hulle verkeer nie, of hulle waarsku 
teen lewensgevaar nie; of hulle selfs 
kan troos wanneer hulle in groot 
droefheid en smart is? Hier het ons 
die middel wat Satan gebruik, en wat 
hy aan die mens voorhou om sy doel 
te bereik. Die gevalle engele onder 
die leiding van die duiwel verskyn, 
as boodskappers, terwyl hulle voorgee 
dat hulle bloedverwante van familie en 
vriende is. Om dan met hulle te praat, 
oefen die vors van die duisternis sy 
mag ten volle uit. Ja, dit is so treffend 
dat selfs gelaatstrekke en spraak met 
juistheid weergegee kan word, en op 
die wyse word die mens so verblind, 
en gaan hy heen met die wete, dat hy 
in aanraking was met `n vriend of 
`n bloedverwant en word daar dan 
altyd meer en meer waarde geheg aan 
die valsheid en valse leer wat daar- 


AANDAG 
ALLE PROSTAATKLIER LYERS 





Hier is 'n nuwe geneesmiddel 

vir die prostaatklier Onmiddel- 

lik verligting en langdurend vir 
slegs R2-90 


Regstreeks van 
MEV. R. MULLER, 
Krugerspos, 
Lydenburg. 

deur verkondig word. Gewis is dit 
dinge van Satan om die mens tot on- 
geregtigheid en ondergang van sy siel 
te bring. Daarom behoort dit deur elke 
Christen erken te word, dat Spiritisme 
déur die Woord van God verdoem 
word, en selfs die wat dit aankleef. 
Daarom ,,stel die geeste op die proef, 
of hulle uit God is want baie valse 
profete het in die wêreld uitgegaan” 
en ,,as dit moontlik was, ook die uit- 
verkorenes te mislei”. Ja ook die uit- 
verkorenes. (Matt. 24:24) Daarom ge- 
liefdes, staan vas in die geloof, sodat 
die Spiritisme u nie van u kroon kan 
ontroof nie, want die dinge moet 
plaasvind voordat die Here kom. 


@ Vervolg op bls. 24. 


MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas 


PRYSE NA ELKEEN SE 
VERMOEË 


Pryse en Katalogus 
op aanvraag! 


d. E. P. ROODE 


POSBUS 163 — FOON 808 
ERMELO 

VERGROTINGS 
in 
LEWENSKLEUR 
van u eie 
KIEKIE of NEGATIEF 


W. E. CAREY 


APTEKER 
Posbus 177 — Krugersdorp 

PISTORIUS 


POSBUS 9 POTGIETERSRUS 





Koëperatiewe, Private en 
Staatsverskaffers : 


@ 95.62% LEO Dolomitiese Land- 
boukalk 


96.6% ALLESCA Super Kalsitiese 
LDk. 





Ge 
Hoe veilig is 
u Gesin? 







Laat 


@ 
RENTMEESTER 
@ KALKSTEENAMMONIUM- u help om 
NITRAAT 26% N volkome rekenskap 
@ AMMONIUMSULFAAT 21% N. te gee van u 
@ SINK Bemestingstof rentmeesterskap 











SA PIRAE IS 1 MGIE 
WAARBORG! 





Etlike treinvragte daagliks. 
Geen vertraging. Hoofkantoor: Ene siarge Des PP mansviek 219, Pretoria. 
1 

a$ VERSEKERING VERSKAF GEMOEDSRUS 

SIMBOOL 
VAN 'N 
WAARDIGE BEGRAFNIS 
EN 
VOLLEDIGE BEGRAFNISVERSEKERING 


raadpleeg die telefoongids 
vir die adres van die AVBOB-kantoor 
naaste aan u geleë 

LESERS AAN DIE WOORD 


@ Vervolg van bls. 22. 


Wat betref die sienswyse, as ek dit 
reg verstaan het, van prof. du Preez, 
voel ek diep teleurgestel dat hy aan- 
haal in die Ster dat dit werklik 
Samuel was wat met Saul gepraat het. 
Lewende mense was beskore om die 
aangesig van Elia en Moses te sien, 
Saam met Jesus, naamlik, Petrus, Ja- 
cobus en Johannes. Markus 9:4. As 
God dan van Saul gewyk het, waarom 
sal God dan wag, totdat Saul in die 
plek van die heks van Endor ingegaan 
het? As God met Saul wou praat dan 
sou Hy hom op die weg tegemoet ge- 
gaan het, soos met die sending van 
die koning van Israel, toe hy na die 
God van Ekron toe gestuur het om te 
vra, of hy gesond sal word. Die Here 
het die profeet gestuur en hulle voor- 
gekeer voordat hulle daar was, en 
gesê: Gaan sê vir die koning! Net om- 
dat jy na die God van Ekron toe ge- 
gaan het, sal jy die dood sterf. Daar- 
om geagte professor: God is te heilig 
en regverdig om die gees van sy hei- 
lige profeet in so `n heilige plek te 
laat verskyn en dan soos 'n gees uit 
die aarde te laat opkom. Ek hoop u 
gaan die saak weer oordink, want dit 
is net bloot maar gedagtes en nie vol- 
gens die Woord van God nie. 


Dit kan baie maklik by vele as 'n 
verkeerde opvatting opgeneem word. 
Ek kan nie te lank wees nie, maar 
graag wil ek net 'n paar aanhalings 
uit die Bybel aan u voordra soos volg: 
Prediker 9:5 6: Want die lewendes 
weet dat hulle moet sterwe, maar die 
dooies weet glad niks en hulle het vir 
ewig geen deel meer aan alles wat 
gebeur onder die son nie. 


2 Thes. 2:9: Hy, wie se koms is 
volgens die werking van die Satan 
met allerhande kragtige dade en te- 
kens en wonders van die leuen. 


2 Kor. 11:14-15: En geen wonder 
nie, want die Satan self verander hom 
in 'n engel van die lig (vers 15) dit is 
dus niks besonder nie, wanneer sy 
dienaars hulle ook voordoen as die- 
naars van die geregtigheid nie, maar 
hulle einde sal wees volgens hulle 
werke. 


Deut. 18-10-12: ,,Daar mag niemand 
by jou gevind word wat sy seun of 
dogter deur die vuur laat deurgaan, 
wat met waarseëry of goëlery of met 
verklaring van voortekens, of towery 
om gaan nie (ver. 11) of, wat met be- 
sweringe omgaan, of wal 'n gees van 
'n afgestorwene vra, ol 'n gees wat 


waarsê, of wat die dooie raadpleeg 
nie”. 

Ek doen dus 'n beroep op u om die 
Bybel na te gaan en hoop dat u 
dieper oor die saak gaan dink. Ek 
hoop dat hierdie skrywe vir baie lig 
sal laat opgaan, wat betref die mag 
van die duisternis. 

M. J. du Plessis. 
Ottosdal. 


Geagte Redaksie, 


As oud-ouderling van gemeente 
Kimberley, tans woonagtig te Boshof 
32 myl van Kimberley, wil ek ook 
graag 'n lansie breek rakende die 
gemeente Kimberley. 


In Die Hervormer van Augustus 
1968 verskyn daar onder die opskrif: 
Gemeentelike berigte (Kimberley na 2 
jaar) o.a. die bearbeiding en uitbrei- 
ding van genoemde gemeente. Daardie 
gegewens is ongetwyfeld korrek, maar 
ongelukkig is van die wyk Boshof geen 
melding gemaak nie, wat ook onder 
Kimberley ressorteer. 


Die wyk Boshof is geheel en al 
vergeet selfs met bearbeiding. 


Daar is melding van die wyke Riet- 
rivier, Bellsbank, Smithmyn, gemaak 
wat ek twyfel of elkeen van hulle meer 
lidmate het as Boshof. 


Op Rietrivier was elke vyfde week 
'n erediens gehou. Bellsbank-Smith- 
myn een erediens elke vyfde week. 
Tot einde 1967 was hier ongeveer 8 
getroude lidmate, kan wel minder want, 
'n paar gesinne het oorgegaan na die 
N.G. Kerk en ander weer na die 
Gereformeerde Kerk. 


'n Mens kan amper sê dat Boshof 
opsetlik vermy is om genoem te word, 
omdat die wyk verwaarloos is. 


Kon daar dan nie, soos in die gr- 
valle van die wyke Rietrivier, Beils- 
bank-Smithmyn, `n erediens gehou 
word het in Boshof nie, al was dit 
een keer in drie maande, ja self `ʼn 
besoek van die kerkraad sou die lid- 
mate laat voel het, daar is nog be- 
langstelling van die kerk se kant. 


Op die oomblik is hier ses lidmate, 
almal getroude persone, met `n moont- 
like twee lidmate wat nog kan by- 
kom. Diaken 1. C. Coertze van Kimber- 
ley is 'n baie ywerige persoon, en 
met die toestemming van die kerkraad 
wat reeds verkry is, sal hy Boshof ge- 
reeld maandeliks besoek, met die oog 
om té organiseer. 

Ek is bewus dat kerkraadslede op 
gemeentevergaderings in Kimberley 
verkies was om te dien, wat waar- 
skynlik nie aangeneem het nie. Tog 
vrywaar dit die kerkraad van Kimber- 
ley nie om vrygespreek. te word son- 
der ernstige vermaninge nie. 


As die kerkraad van Kimberley ek- 
sepsie neem van my brief, wil ek 
graag meld dat ek geen kwade be- 
doelings koester nie. Elkeen het ook 
maar sy eie moeilikhede en probleme 
om op te los. So ken die kerkraad my, 
wat op my hart is praat ek reguit uit, 
maar nie buite die konsistorie met lid- 
mate nie, want wat moes gesê gewees 
het is nie gesê in die vergadering nie. 


Dit sal dus waardeer word as u my 
brief sal plaas in Die Hervormer. 


Br. D. E. H. Wolfaardt. 


Fouriestraat, 
Posbus 128, Boshof. 


Geagte Redakteur, 


Dit was vir ons baie aangenaam dat 
in Juliemaand `n voorreg ons te beurt 
geval het, nl. om ds. en mev. Buiten- 
weg hier by ons te hê. Hulle is voor- 
waar 'n begaafde en aangename pas- 
toriepaar. Dank die Heer vir Sy ge- 
nade, en om alles te kroon: Na 'n 
jaar kry ons weer 'n herder en leraar. 
Ons is dankbaar. Ons bede is dat hulle 
lank by ons sal wees. Ongelukkig kan 
ek nie hier wees met die ontvangs nie. 
Ek bid hulle Gods seën toe. 

E. Louw. 
Oueens Road, 
Bulawayo. 


Billy Graham oor die Wêreldraad 
van Kerke 


Hierdie keer het die Wêreldraad 
van Kerke (wat in Uppsala, Sweden 
vergader het, Joh. D.) meer tyd aan 
politiek en minder aan teologie gewy. 


Hy was verbaas dat met die sitting 
te Uppsala geen kommentaar om- 
trent Tsjekko-Slowakye of Griekenland 
gemaak is nie. 


Die kommentaar was eensydig . .. 
en ek dink billikheid is `n Christelike 
deug.—Church Herald. 











Pyn se Moses... 


OTTO se 


VYF - AKSIE 
SENUWEE PYNPOEIERS 
PRYS: 174c. en 87lc. 

Nie net 'n gewone Hoofpyn 
Poeier nie. 

Seker die enigste pynpoeier met vyf 
bestanddele en elkeen vir `n sekere 
doel. 

Duisende word elke dag vervaardig 
en verkoop. Is u een van die ver- 
bruikers? Indien nie, probeer Otto's 
vir Hoofpyn, Jig, Rumatiek, Verkoue, 
Heupjig Koorsagtigheid en enige 
ander pyn. 

Otto's verlig pyn binne enige oom- 
blikke. Otto's bring genesing aan en 
verban pyn. Otto's kalmeer en voed 
die senuwees. Otto's breek verkoue 
en koors. 


As daar nie pyn en moeilikheid in 
die wêreld was nie, sou alles uit pret 
bestaan het. Ongelukkig is die groot- 
ste vyand PYN. Die vyande van alles 
wat leef en asem haal. Ja, pyn wat 
genot vernietig, die lewe bemoei en 
swartgalligheid verwek en selfs kan 
lei tot senuweewrakke. Maar vra uself 
of dit nodig is in die moderne wêreld? 
Nee, glad nie! Hou net 'n pakkie Otto 
se poeiers byderhand, die vvyfaksie 
poeier, wat pyn se moses bly. die 
senuwees kalmeer en lewenslustigheid 
verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN DIE BLAAS TE 
REINIG 
Prys: 83c. 
in smaaklose Pil vorm, is dit `n heel 
ander storie. Die Pille is saamgestel 
grotendeels uit die ekstrakte van 
Boegoe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om die bloed, lewer en blaas te suiwer 
tesame met die sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfkasie senuwee en pynpoeiers te 
gebruik. 





Dr. Collin se Pille 


Prys: 45c 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, gal aanvalle, bitter 
mond, aangepakte tong, hardlywigheid, 
viekke voor d'e oë, opgeblaasde gevoel, 
lusteloosheid, sooibrand, geel gelaat. 


DIE OORSAAK: 
Lewer, Gal en Hardlywigheid. 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 

Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die 

ingewande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollinge gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe dr. Collins se pille saam- 
gestel is om albei, lewer en galblaas 
te reinig en u van die klagtes te 
verlos. Sterk lakseer middels soos 
kasterolie, ens. is slegs tydelike ver- 
ligting. 
Vir oortollige gal, wat alles veroor- 
saak behalwe hardlywigheid, is die 
behandeling stadig maar seker. Dr. 
Collin se pille. — Neem een pil drie 
keer per dag na ete vir 3-4 dae. Dan 
een pil soggens en saans vir 7 dae. 
Neem elke pi saam met 'n glas vol 
water. Hardlywigheid kan verhoed 
word deur 6-8 glase water gedurende 
die dag te drink dan met slapenstyd 
een of twee Dr. Collin se Pille. 


Onthou: Dr. Collin se Pille vir Lewer 
en Gal moeilikhede. 


| 

OTTO se 
TIEMIE STROOP 


Prys: 25c. 
Die Kleinspan se Vriend 
Vir Hoes, Kroep, Verkoue, Koors. 


Kinkhoes en enige bors aandoeninge. 
Dié is seker die enigste Tiemie 
Stroop so bemark vir die gebruik van 
Babas en Kindertjies. 
Tiemie bevat die gesonde ontsmet- 
tingsmiddel naamlik ,,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
Otto se Tiemie Stroop is u heelveilig 
vernaam as kinders vals verkoues het 
met tande kry. 


Dié middel is uitstekend vir Babas 
en Kinders tot 8-10 jaar en dit is 
smaakvol. 


Senuwees! Senuwees! 
DIE ALOMBEKENDE KLAGTE IN 
DIE MODERNE WÊRELD 


DIE ANWOORD: 
DIE GEURIGE ROOI SROOP! 


OTTO SE SENUWEE EN 
VERSTERKINGSMIDDEL 
Die algemene versterkingsmiddel vir 
lusteloostheid, senuweeswakheid, sleg- 
te eetlus, bloedarmoede, slaaploosheid. 
moegheid, bewerigheid en 'n snaakse 
gevoel op die maag. 

Wel, indien u so voel, is Otto se 
Senuwee en Versterkingsmiddel u 
enigste toevlug. 

Die Brein en Rugmurg is die hoof 


senustelsel ,,Hulle voedsel is ryk. 
skoon bloed”. Vanuit die ruggraat 
sprei die hele senuweestel, elk be- 


doel vir `n sekere deel van die liggaam. 
Word een of ander senuwee gesteur 
of ooreis, dan volg die bovermelde 
kwale, gekenmerk deur die kort- 

gebondenheid. 
Die toevlug — Otto se Senuwee en 

Versterkingsmiddel. 
DIE PRYS: 65c. 
vir 32 dosis. 





Weier ap plaasvervangers, Bg aan op die EE, met hierdie Er ele Oral 
verkrygbaar of direk van Apteker. 

Produk van Suid-Afrika 


VRFA 166G 

